Minuri/sinhala-corpus-wikipedia huggingface dataset:
මේ සඳහා පර්යේෂණ විශේෂ විද්‍යාගාර තුළදී සිදු කරනු ලබයි
D-Screen (WTOCD / HRD Antwerp) හා Alpha Diamond Analyzer (Bruker / HRD Antwerp) වෙළඳපලේ පවත්නා එවැනි උපකරණ වලට උදාහරණ වේ
ඉතිහාසය
දියමන්ති යනු ශුද්ධ කාබන් හි තවත් එක ස්වරූපයක් බව 1797 දී අනාවරණය කර ගැනීමෙන් පසුව කාබන්හි අනෙක් මිලෙන් අඩු ස්වරූපයන් දියමන්ති බවට පරිවර්තනය කිරීමට නොයෙකුත් උත්සාහයන් දරන ලදී
ප්‍රථම සාර්ථක ප්‍රතිඵලයන් වාර්තාවන්නේ 1879 වර්ෂයේදී  James Ballantyne Hannay හා 1893 දී Ferdinand Frdric Henri Moissan විසින් සිදුකල පර්යේෂණ වලිනි
ඔවුන් යොදාගනු ලැබූ ක්‍රමවේදය නම් ගල් අඟුරු (chacoal) හා යකඩ කාබන් කෝවක බහා ඌෂ්මකයක් තුල සෙල්සියස් අංශක 3500 ක අපමණ ඉතා අධික තාපයකට ලක් කිරීමය
Hannay විසින් flame-heated නළයක් භාවිතා කල අතර Moissan විසින් යොදාගනු ලැබුවේ ඔහු විසින් නිර්මාණය කරන ලද හුණු වලින් සැදී කුටීරයක් තුල කාබන් කූරු අතර ඇතිවන විද්‍යුත් චාප ගැටුමක් සහිත විද්‍යුත් චාප උඳුනකි
මෙම ක්‍රියාවලියේදී උණුවන යකඩ ඉන්පසු කඩිනමින් ජලයේ ගිල්වීම මගින් සිසිල් කරනු ලැබී. මෙලෙස සිසිල් වීමේදී සිදුවන සංකෝචනය නිසා ඇතිවන අධික පීඩනය හේතුකොටගෙන ඇතුළත ඇති මිනිරන්(ගල් අඟුරු) දියමන්ති බවට පරිවර්තනය වේ
Moissan විසින් 1890 කාලයේදී ඔහුගේ පර්යේෂණයන් ප්‍රකාශයට පත්කරන ලදී
තවත් බොහෝ විද්‍යාඥයින් විසින් ඔහුගේ මෙම අත්හදාබැලීම් නැවත සිදුකිරීමට ප්‍රයත්න දරන ලදී
එහි ප්‍රතිපලයක් ලෙස 1909 වර්ෂයේදී සර් William Crookes සාර්ථක ප්‍රතිඵල අත්කරගන්නා ලදී
1917 දී Otto Ruff විසින් මිලිමීටර් 7 ක විෂ්කම්භයකින් යුත් දියමන්තියක් නිපදවූ බවට ප්‍රකාශ කලමුත් පසුව ඔහු විසින් එම ප්‍රකාශය ඉල්ලා අස්කරගන්නා ලදී
1926 වර්ෂයේදී McPherson විදුහලේ වෛද්‍ය J
Willard Hershey විසින් Moissan හා Ruff විසින් සිදුකල පර්යේෂණ නැවත සිදුකරන ලදී
එහිදී ඔහු විසින් නිර්මාණය කරන ලද ආකෘතියක් වර්තමානය වන විටත් කැන්සාස් හි (kansas) McPherson කෞතුකාගාරයේ ප්‍රදර්ශනය කෙරේ
Moissan, Ruff  හා Hershey හැරුණු විට අනෙක් පර්යේෂකයන් සාර්ථක ප්‍රතිපල  අත්කර නොගන්නා ලදී
සර් Charles Algernon Parsons විසින් සාර්ථක අයුරින් එම පර්යේෂණ නැවත සිදු කරන ලදී
එවකට ප්‍රසිද්ධ  විද්‍යාඥයකු මෙන්ම ඉන්ජිනේරුවරයෙකුද වූ ඔහු විසින් වාෂ්ප ටර්බයිනයද (steam turbine) හඳුන්වාදෙන ලදී
ඔහු තම කාලය හා ශ්‍රමය වැය කරමින් වසර 40 කට ආසන්න කාලයක් මුළුල්ලේ (1882–1922) Moissan සහ Hannay සිදුකල පර්යේෂණ නැවත අත්හදාබලනු ලැබූ අතර ඔහුගේම ක්‍රමවේදයන්ද අත්හදා බලන ලදී
Parsons නිවැරදි ලෙස ඔහුගේ වාර්තාවන් සකස්කළ අතර එම සියලුම ප්‍රතිපල වැඩිදුර අධ්‍යයනය උදෙසා ස්වාධීන කණ්ඩායමක් විසින් සංරක්ෂණය කරන ලදී
ඔහු විසින් සම්පාදිත ලිපි අතර ඔහු විසින් සාර්ථකව කෘතීම දියමන්ති නිපදවූ බවටද වාර්තා තබා ඇත
කෙසේ නමුත් 1928 දී ඔහුගේ අනුමැතිය අනුව වෛද්‍ය C
Desch විසින් පළකරනලද ලිපියක දැක්වෙන්නේ එම දිනය වනතුරු කිසිඳු ආකාරයක කෘතීම දියමන්ති සාර්ථකව නිෂ්පාදනය නොවූ බව සහ (Moissan ගේ හා අනෙක් විද්‍යාඥන්ගේ අත්හදාබැලීම්ද ඇතුලත්ව) මෙතෙක් නිපදවූ ඒවා දියමන්ති නොව කෘතීම ලෙස තැනූ කිරිංචි(spinel) වලට සමානකම් දක්වන ද්‍රව්‍යයන් බවය
GE දියමන්ති ව්‍යාපෘතිය

1941 කාලයේදී තවදුරටත් කෘතීම දියමන්ති නිපදවීම සඳහා General Electric (GE) හා Norton සහ Carborundum යන සමාගම් අතර එකගතා ගිවිසුමක් තනන ලදී
ඔවුන් විසින් කාබන් තත්පර කිහිපයක කාලයක් තුල, සෙල්සියස් අංශක 3000 (5,430 F)ක උෂ්ණත්වයකට හා ගිගාපැස්කල් 3.5 (510,000 psi) ක පීඩනයකට ලක් කරන ලදී
ඉන්පසු මෙම ව්‍යාපෘතියට දෙවන ලෝක යුද්ධයෙන් භාධා එල්ල වූ අතර 1951 වර්ෂයේදී General Electric සමාගමේ  Schenectady විද්‍යාගාරවල එම ව්‍යාපෘතිය නැවත ආරම්භ කරන ලදී
එහිදී Francis P
Bundy හා  H
Strong විසින් ඉහළ-පීඩන දියමන්ති හවුල (high-pressure diamond group) ලෙස කණ්ඩායමක් ස්ථාපිත කරන ලදී
Tracy Hall හා තවත් පිරිසක් නොබෝ කලකින් එයට එකතු විය
මෙම Schenectady කාණ්ඩය විසින් නොබෙල් ත්‍යාගලාභී (1946) Percy Bridgman විසින් නිර්මාණය කරන ලද කිණිහිරය උපයෝගී කරගනිමින් හා එය වැඩිදියුණු කරමින් පර්යේෂණ සිදුකරන ලදී
Bundy හා Strong විසින් පළමු වැඩිදියුණු කිරීම් සිදුකල අතර Hall විසින් පසුව එයට විශාල දායකත්වයක් සපයන ලදී
GE කාණ්ඩය විසින් හයිඩ්‍රලීක්  සම්පීඩක සහිත ටන්ස්ටන් කාබයිට් කිණිහිරයක් යොදාගෙන පයිප්ප මැටි (catlinite) බදුනක බහාලූ, කාබන් අධික සාම්පලයක් අධික තෙරපුමකට ලක් කරන ලදී
තෙරපුමට ලක්ව බදුනෙන් ඉවතට පැමිණෙන කැටිති ගෑස්කට්ටුවකට (gasket) එක්වීමට ඉඩහරින ලදී
එක් අවස්ථාවකදී ඔවුන් කෘතීම දියමන්ති නිපදවීමට සමත් වුවද එය නැවත වරක් සිදුකිරීමට අපොහොසත්වුයේ පර්යේෂණයේ  තිබූ අවිනිශ්චිත තත්වයන් හේතුකොටගෙනය
Hall විසින් වාණිජ්‍ය මට්ටමින් සාර්ථක ලෙස කෘතීම දියමන්ති නිපදවීමට 1954 වර්ෂයේ දෙසැම්බර් 16 දින සමත් වූ අතර එය 1955 පෙබරවාරි 15 දින ප්‍රකාශයට පත්කරන ලදී
ඔහුගේ මෙම සොයාගැනීම් සඳහා ඔහු විසින් belt press නැමැති උපකරණයක් යොදාගෙන ගිගාපැස්කල් 10 (1,500,000 psi) කට අධික පීඩනයක් සහ සෙල්සියස් අංශක 2000 (3,630 F)කට අධික උෂ්නත්වයක් සපයන ලදී
මෙම තෙරපුම් උපකරණයේ pyrophyllite බහාලුමක් මගින් ග්‍රැපයිට් (කාබන්) නිකල්, කෝබෝල්ට් හෝ යකඩ සමග ද්‍රාවිත කරන ලදී
මෙම ලෝහ වර්ග එහිදී ද්‍රාවිත උත්ප්‍රේක ලෙස හැසිරී, කාබන් ද්‍රාවිත කර එය දියමන්ති බවට පරිවර්තනය වීම උත්ප්‍රේරණය කරයි
ඔහු විසින් නිපදවූ විශාලතම දියමන්තියේ හරස්කඩ  මිලිමීටර් 0.15 (0.0059 in) පමණ විය
එය ඉතාකුඩා බැවින් ආභරණ සඳහා යොදාගැනීමට තරම් ප්‍රමාණවත් නොවූ නමුත් කාර්මික ප්‍රයෝජන සදහා යෝග්‍යවිය
Hall සමග පර්යේෂණ කල අනෙකුත් පුද්ගලයන් විසින් ඔහුගේ පර්යේෂණ නැවත අත්හදා බැලීමට සමත් විය
ඒවා nature නැමැති සඟරාව මගින් ප්‍රකාශයට පත්කරන ලදී
එමනිසා ඔහු නැවත නිපදවියහැකි ලෙස කෘතීම දියමන්ති නිපදවූ ප්‍රථමයා බවට පත්වේ
ඔහුගේ සියලු පර්යේෂණ තහවුරුකලහැකි මානව ලේඛනගත කල ඒවා විය
1955 වර්ෂයේදී ඔහු GE කාණ්ඩය හැරගිය අතර ඉන් වසර තුනකට පසුව ඔහු විසින් දියමන්ති නිපදවීම සඳහා කිණිහිර හතරක් සහිත චතුෂ්තලීය තෙරපුම් උපකරණයක් අලුතින් නිර්මාණය කරන ලදී
එයට හෙතුව GE ව්‍යාපෘතියේදී සිදුකල පර්යේෂණ සඳහා පේටන්ට් බලපත්‍ර ලබාගෙන තිබීමත් එහි රහස්‍යභාව සුරකියයුතු වීමත්ය
Hall විසින් ඔහුගේ මෙම සොගැනීම් සඳහා  American Chemical Society සම්මානයෙන් පිදුම් ලබන ලදී
පසුකාලීනව සිදුවූ ප්‍රවර්ධනයන්

1953 පෙබරවාරි 16 ස්වීඩනයේ Stockholm හි ප්‍රධාන ඉලෙක්ට්‍රොනික උපාංග නිෂ්පාදන සමාගමක් වන ASEA (Allmnna Svenska Elektriska Aktiebolaget) ස්වාධීනව කෘතීම දියමන්ති නිපදවීමේ ක්‍රමයක් සොයාගන්නා ලදී
1949 සිට ASEA සමගම විද්‍යාඥයින් හා ඉන්ජිනේරුවරයින් පස්දෙනෙකුගෙන් සැදුම්ලත්  කේත නාමය QUINTUS වන රහසිගත ව්‍යාපෘතියක් ආරම්භකර තිබුණි
මෙම කණ්ඩායම විසින් Baltzar von Platen සහ  Anders Kmpe විසින් නිර්මාණය කරනලද bulky split-sphere නැමැති උපකරණය යොදාගනිමින් පර්යේෂණ සිදුකරන ලදී
මෙහිදී එම උපකරණය තුල තක්සේරුගත ගිගාපැස්කල් 8.4 ක පීඩනයක් පැයක් පුරාවට පවත්වාගෙන යන ලදී
එහිදී කුඩා දියමන්ති කිහිපයක් නිපදවූනමුදු ඒවා මැණික් සඳහා සුදුසු තත්වයේ හෝ ප්‍රමාණයේ ඒවා නොවීය
ඔවුන්ගේ පර්යේෂණ 1980 කාලය වනතුරු වාර්තා නොවූ අතර Iljin Diamond නැමැති කොරියානු සමාගමක් නව තරගකරුවෙකු ලෙස මතුවිය
මෙම සමගම 1988 දී GE සමාගමෙහි සේවයේ නියුතු කොරියානු ජාතික සේවයෙකුගේ මාර්ගයෙන් ලබාගත්  GE හි රහස්‍ය තොරතුරු අයතාලෙස පරිහරණය කරමින් කෘතීම දියමන්ති නිපදවන ලදී
උසස් තත්වයේ කෘතීම දියමන්ති ප්‍රථමවරට නිපදවන ලද්දේ GE කණ්ඩායම විසිනි
ඒ 1970 දී හා 1971 වර්ශවලදීය
එහිදී pyrophyllite නළයක් යොදාගත් අතර එහි දෙකෙළවර කුඩා සිහින් දියමන්ති කැබලි රඳවා, යොදාගන්නා කාබන් අඩංගු ද්‍රව්‍යය ඒවා මධ්‍යයේ රඳවන ලදී
යොදාගන්නා ද්‍රවකලහැකි ලෝහ (නිකල්) දියමන්ති කැබලි හා කාබන් ද්‍රව්‍යය අතර රඳවන ලදී
ඉන්පසු එම බහාලුම ගිගාපැස්කල් 5.5 ක පීඩනයකට ලක්කරන ලදී
නලය මද්‍යයේ සිට දෙපසට ස්ඵටික වැගිරෙන ආකාරයට දියමන්ති නිර්මාණය වූ අතර ක්‍රියාවලියට ගතවන කාලය වැඩි කිරීම මගින් ලැබෙන ස්ඵටිකවල විශාලත්වයද වැඩි වන බව පෙනුණි
මුල් අවධියේදී සතියක් පුරාවට සිදුකරනලද පර්යේෂණයක ප්‍රතිපලයක් වශයෙන් මිලිමීටර 5 ක පමණ ප්‍රමාණයේ (1 carat හෝ  0.2 g) තත්වයෙන් උසස් කෘතීම දියමන්ති නිෂ්පාදනය කරන ලදී
මෙහිදී ක්‍රියාවලියට අදාල තත්වයන් ස්ථාවරව පවත්වා ගැනීම සිදුකල යුතුය
අවසානයේ ලැබෙන ස්ඵටික වල හැඩය නිසිආකාරයට ලබාගැනීම සඳහා ග්‍රැපයිට් වෙනුවට දියමන්ති රොඩු (diamond grit) භාවිතය වහාම අරඹන ලදී
මුල් අවධියේදී නිපදවනලද උසස් තත්වයේ කෘතීම දිමන්ති සියල්ලම පාහේ කහ හෝ දුඹුරු පැහැති ඒවා විය
එයට හේතුව නම් නයිට්‍රජන් මුසු වී අපවිත්‍රවීමය
එමනිසා ක්‍රියාවලියේ කිසිඳු වෙනසක් සිදු නොකොට නයිට්‍රජන් ඉවත් කිරීම සඳහා ඇළුමිනියම් හෝ ටයිටේනියම් යොදාගත් විට සුදු/අවර්ණ පැහැති දියමන්ති නිපදවීමට හැකියාව ලැබුණි
තවදුරටත් නයිට්‍රජන් ඉවත්කර බෝරෝන් යෙදීම මගින් නිල් පැහැති දියමන්ති ලබාගැනීමට හැකිවිණි
නමුත් නයිට්‍රජන් ඉවත් කිරීම සමස්ථ ක්‍රියාවලිය මන්දගාමී වීමටත්  දියමන්තිවල ගුණාත්මකබව පහළවැටිමටත් හෙතුකාරක වූ නිසා එම ක්‍රියාවලිය නයිට්‍රජන් සහිතව සාමාන්‍යපරිදි සිදුකෙරේ
කෙසේ වෙතත් GE දියමන්ති හා ස්වාභාවික දියමන්ති රසායනිකව සර්වසමාන වේ
නමුත් ඒවාහි භෞතික ගුණ වෙනස් වේ
නිපදවන ලද අවර්ණ දියමන්ති කෙටි-තරංගආයාම සහිත පාරජම්බුල ආලෝකයේදී ඉහළ ප්‍රතිදීප්තියක් හා දිලිසීමක් පෙන්නුම්කරන අතර දිගු-තරංගආයාම සහිත පාරජම්බුල ආලෝකයේදී නිෂ්ක්‍රිය ලෙස හැසිරෙයි
ස්වාභාවික දියමන්ති අතුරින් ඉතා කලාතුරකින් හමුවන නිල් දියමන්ති පමණක් මෙවැනි ලක්ෂණ පෙන්වයි. තවද ස්වාභාවික දියමන්තිමෙන් නොව මේවා x-කිරණ වලට නිරාවරණය වූ විට කහ පැහැති ඉහළ ප්‍රතිදීප්තියක් ලබාදේ
පර්යේෂණ සඳහා De Beers දියමන්ති පර්යේෂක විද්‍යාගාරය මගින් කැරට් 25 (5.0 g) දක්වා විශාලත්වයෙන් යුත් කෘතීම දියමන්ති නිපදවන ලදී
මෙම ප්‍රමාණයේ ඉහළ ගුණාත්මක බවින්යුතු දියමන්ති නිපදවීම සඳහා සති හයක් පුරාවට HPHT තත්වයන් ස්ථායීව පවත්වාගෙන යාමට සිදුවිය
ආර්ථික වශයෙන් අවාසිදායක බැවින් කෘතීම දියමන්තිවල වර්ධන ක්‍රියාවලිය ඒවා කැරට් 1 හෝ 1.5 ට අසන්න වූ විට අත්හිටවනු ලබයි
1950 කාලය වන විට සෝවියට් සංගමය සහ ඇමරිකාව එක්ව සාපේක්ෂ වශයෙන් පහත් උෂ්ණත්ව (800 C) යටතේ ,හයිඩ්‍රකාබනික වායූන් තාපව්ඡේදනය මගින් කෘතීම දියමන්ති නිපදවීම සඳහා පර්යේෂණ ආරම්භ කරන ලදී
මෙම අඩු පීඩන ක්‍රියාවලිය රසායනික වාෂ්ප අවසාදනය(CVD) ලෙස හඳුන්වයි. 1953 දී William G
Eversole විසින් මෙම ක්‍රමවේදයට අනුව සාර්ථකව දියමන්ති නිපදවූ බවට වාර්තාවේ
නමුත් එය 1962 වනතුරු නිසිලෙස වාර්ථාගත නොවීය
Angus සහ පිරිසක් විසින් 1968 දී ද Deryagin සහ  Fedoseev විසින් 1970 දී ද දියමන්ති පටල අවසාදනය සිදුකරන ලදී
Eversole හා Angus විසින් මිල අධික විශාල තනි-ස්ඵටික දියමන්ති උපස්තර යොදාගත් අතර,  Deryagin සහ  Fedoseev දියමන්ති නොවන ද්‍රව්‍යයන් (සිලිකන් හා ලෝහ) යොදාගෙන සාර්ථක ප්‍රතිඵල අත්කරගන්නා ලදී
මෙම පර්යේෂණ මිල අධික නොවන අයුරින් දියමන්ති අලේපයන් නිපදවීම සඳහා යොමු කිරීමක් විය
නිෂ්පාදන ක්‍රමවේදයන්ද
කෘතීම දියමන්ති නිපදවීම සඳහා ක්‍රමවේදයන් කිහිපයක් පවතී
මුලික ක්‍රමය වශයෙන් ඉහළ පීඩන හා ඉහළ උෂ්ණත්ව (HPHT) ක්‍රමය සැලකිය හැකිය
එය අනෙක් ක්‍රමවේදයන් හා සසදනකල  මිලෙන් අඩු බැවින් අදටත් බහුල වශයෙන් භාවිතාවේ
මෙහිදී ගිගාපැස්කල් 5 ක තරම්  පීඩනයක් සෙල්සියස් අංශක 1500 පමණ උෂ්ණත්වයකදී ලබාදීමට ටොන් සියගණනක් පමණ ඉසිලියහැකි තරම් ප්‍රමාණවත් වන විශාල සම්පීඩක භාවිත වේ
දෙවන ක්‍රමවේදය නම් රසායනික වාෂ්ප අවසාදනයයි (CVD)
මෙහිදී  දියමන්ති උපස්තරක් මත කාබන් පරමාණු, දියමන්ති වල පරමාණුක ආකෘතියට සමාන වන ලෙස තැන්පත්කර නිෂ්පාදනය සිදුකරනු ලබයි
ස්ෆෝටක යොදාගනිමින් (detonation nanodiamonds) හා ග්‍රැපයිට් ද්‍රාවන sonication කිරීම මගින් දියමන්ති නිපදවීම තවත් ක්‍රම කිහිපයකි
ඉහළ පීඩන හා ඉහළ උෂ්ණත්ව (HPHT) 

HPHT ක්‍රමයේදී දියමන්ති නිපදවීමට අවශ්‍ය පීඩනය හා උෂ්ණත්වය ලබාදීම සඳහා belt press, cubic press සහ  split-sphere (BARS) press ලෙස ප්‍රධාන සම්පීඩන ක්‍රම තුනක් යොදාගනී
මෙහිදී ඉතාකුඩා දියමන්ති ඇට (diamond seeds) සම්පීඩක වල පතුලේ රඳවයි. සම්පීඩක වල අභ්‍යන්තරය සෙල්සියස් අංශක 1400 ට පමණ වැඩි උෂ්ණත්වයකට ලක්කර යොදාගන්න ලෝහ ද්‍රව්‍යය උණුකර ගනී
මෙම ද්‍රවිත ලෝහ යොදාගන්නා පිරිසිඳු කාබන් ප්‍රභවයන් ද්‍රවණය කරයි
ඉන්පසු එම ද්‍රාවිත කාබන් දියමන්ති ඇට වෙත යැවීමෙන් පසු ඒවා මත අවක්ෂේප වී විශාල කෘතීම දියමන්ති බවට හැඩගැසේ
Tracy Hall විසින් GE ව්‍යාපෘතිය යටතේ සිදුකල සොයාගැනීම් සඳහා belt-press තෙරපුම් භාවිතලරන ලදී
මෙහිදී ඉහලින් හා පහලින් තිබෙන කිණිහිරයන් මගින් මධ්‍යයේ ඇති සිලින්ඩරාකාර කුටීරයක් වෙත පීඩනය යොදයි
මෙම තෙරපුන් කම්බි යොදා දැඩිකළ ලෝහ පටි සහිත තීරුවක් මගින් අරීයව සීමා කරනු ලබයි
මෙම කිණිහිර සම්පීඩිත කුටියට විද්‍යුතය සපයමින් ඉලෙක්ට්‍රෝඩ ලෙසද හැසිරේ
විශාල පරිමාණයෙන් සිදුකරනුලබන අවස්ථාවන් සඳහා ලෝහ පටි වෙනුවට හයිඩ්‍රලික් සම්පීඩක යොදා ඇතුලත පීඩනය රඳවාතබාගනී
දෙවන ක්‍රමය වන්නේ cubic –press (ඝණකාකාර තෙරපුම් ) ය
මෙහිදී කිණිහිරයන් හයක් යොදාගනිමින් ඝණකාකාර ලෙස සියලුම පැතිවලට එකවිට පීඩනය යොදයි
ප්‍රථමයෙන් නිපදවන ලද්දේ කිණිහිරයන් හතරක් සහිත චතුෂ්තලීය තෙරපුම් උපකරණයකි
එමගින් මුහුණත් හතරකට පමණක් පීඩනය යෙදියහැකි විය
ඉන්පසු මෙම මුහුණත් ගණන හැකි පමණ ඉහළදැමීමට උත්සාහ දරන ලදී
මේවා සාපේක්ෂව ගත්කළ belt-press යන්ත්‍ර වලට වඩා ප්‍රමාණයෙන් කුඩා වන අතරම ඒවාට වඩා කාර්යක්‍ෂම ලෙස තාපය හා පීඩනය සැපයීමට සමත්ය
නමුත් මේවා විශාල පරිමාන දක්වා පහසුවෙන් වැඩිදියුණු කිරීම අපහසුය
කිණිහිරයන්හි ප්‍රමාණය විශාල කිරීම මගින් පීඩනය එල්ලවන පරිමාව ඉහලදැමීමට හැකිවුවද කලින් යෙදූ පීඩනයම ලබාගැනීමට නම් ඒවා මත යොදන බලයද සාපේක්ෂව වැඩිකළ යුතුය
මෙයට විසදුමක් වන්නේ පීඩනය යොදන මුහුණත් ගණන ඉහළ දැමීම මගින් පරිමාව වැඩි කිරීමය
එනම් මුහුණත් 12 ක් පමණ යොදාගනිමින් ඝණකාකාර පවිමාවක් නිර්මාණය කිරීමය
නමුත් මෙය ඉතා සංකීර්ණ මෙන්ම අපහසු කර්තව්‍යයකි
සියලුම සම්පීඩක උපකරණ අතුරින් වඩාත් කාර්යක්‍ෂම මෙන්ම ලාභදායී වන්නේ BARS උපකරණයි
මෙහි මධ්‍යයේ ඝන සෙන්ටිමීටර් 2ක පමණ පරිමාවකින්යුත් සිලින්ඩරාකාර සෙරමික් කුටීරයක් (කැප්සියුලයක්) ඇත
මෙම කුටීරය පීඩනය සම්ප්‍රේෂණය කරන pyrophyllite වැනි ද්‍රව්‍යයන්ගෙන් තැනුම්ලත් ඝනකයක් තුල ස්ථානගතකර ඇත
එය සවිමත් වූ කාබයිඩ් (ටන්ස්ටන් කාබයිඩ් හෝ VK10 මිශ්‍රලෝහ ) වලින් තැනුම් ලත් අභ්‍යන්තර කිණිහිර මගින් සම්පීඩනය කෙරේ
පිටතින් පිහිටි අෂ්ඨතලීය කුහරය ඊට පිටතින් පිහිටන කිණිහිර 8 කින් සම්පීඩනයට ලක්කෙරේ
ඉන්පසු මෙම ඇටවුම විෂ්කම්භය මීටරයක් පමණ වන තැටි ආකාර බැරලයකින් (disc-type barrel) ආවරණය කරනු ලබයි
එම බැරලය උෂ්ණත්වය අනුව පීඩනය වැඩිවන තෙල් වලින් පුරවා ඇති අතර එමගින් හටගන්නා පීඩනය මධ්‍ය කුටීරය වෙත සම්ප්‍රේෂණය කෙරේ
එම කුටීරයට සමාක්ෂක ග්‍රැපයිට් තාපකයක් මගින් (coaxial graphite heater) තාපය සපයනු ලබන අතර තාපවිද්‍යුත් යුග්මයක් මගින් උෂ්නත්වය මැනීම සිදුකරයි
රසායනික වාෂ්ප අවසාදනය (CVD)

රසායනික වාෂ්ප අවසාදනය යනු හයිඩ්‍රකාබනික වායු මිශ්‍ර කිරීම මගින් දියමන්ති නිපදවියහැකි ක්‍රමවේදයකි
1980 කාලයේ සිටම මෙම ක්‍රමය ලොව පුරා පර්යේෂණ සඳහා යොදාගන්නා ලදී
කාර්මික යෙදුම් සඳහා ගුණාත්මක දියමන්ති නිපදවීමට HPHT ක්‍රමය යොදාගනු ලැබුවද, CVD ක්‍රමවේදයෙහි ඇති සරල හා පහසුවෙන් පාලනය කිරීමේ හැකියාව නිසා විද්‍යාගාර පර්යේෂණ සඳහා බොහෝ ප්‍රචලිත ක්‍රමවේදයකි
විශාල ප්‍රදේශයක්පුරා මෙන්ම විවධ උපස්තර මත දියමන්ති වර්ධනයවීමට සැලැස්වීමේ හැකියාව, රසායනික ක්‍රියාවලිය පාලනය පහසුවීම මෙන්ම නිපදවනුලබන දයමන්ති වල ස්වභාවය පාලනයද පහසුවීම මෙම ක්‍රමයෙහි ඇති වාසිදායක තත්වයන් වේ
HPHT ක්‍රමවේදයේදී මෙන් ඉහළ පීඩන යෙදීම මෙහිදී අනවශ්‍ය වන අතර කිලෝපැස්කල් 27 ක පමණ පීඩනයක් යෙදීම ප්‍රමාණවත් වේ
මෙහිදී යොදාගන්නා උපස්තරයන් භාවිතයට පෙර සුදානම් කරගත් යුතුය
ඒ සඳහා ඒවා විවිධ වායුන් සමග සංයෝජනය කර ඒවාහි ශක්තීන් උද්ධීපනය කරනු ලබයි
මේ සඳහා අවශ්‍යවන ද්‍රව්‍ය තෝරාගැනීමත්, පිරිසිඳු කිරීමත්, ඇතැම්විට දියමන්ති නොවන උපස්තරයන් දියමන්ති කුඩු සමග මුසු කිරීමත් සිදුකල යුතුය
දියමන්ති වර්ධනය වන කාලය පුරාවටම උපස්තරයන්හි උෂ්ණත්වය සෙල්සියස් අංශක 800 ක පමණ ප්‍රශස්ත මට්ටමක පවත්වාගෙන යායුතු අතර නිතර පරීක්ෂණයට ලක්කළ යුතුය
යොදාගන්නා වායුන්හි කාබන් ප්‍රභවයන් අන්තර්ගත විය යුතුය
බොහෝදුරට මෙතේන් සමග හයිඩ්‍රජන් වායුව 1
99 පරිමාණයට සම්මිශ්‍රණය කර යොදා ගනී
මෙහිදී හයිඩ්‍රජන් වායුව අත්‍යවශ්‍ය සංඝටකයක් වනුයේ එය දියමන්ති නොවූ කාබන් නිරේධනයට ලක්කරන බැවිනි
සුක්ෂම තරංග, රත්වූ සුත්‍රිකාවක්, චාප විසර්ජකයක්, වෙල්ඩින් පන්දමක්, ලේසර, ඉලෙක්ට්‍රෝන කධම්භයක් හෝ වෙනත් අයුරකින් මෙම වායුන් රසායනිකව ක්‍රියාකාරී වූ පරමාණු බවට අයනිකෘත කරනු ලබයි
සාමාන්‍යයෙන් CVD දියමන්ති, වර්ධක කුටීරයේ කවුළු මගින් නිපදවෙන  සිලිකේට නිසා අපවිත්‍රවේ
මෙනිසා ඇතැම්විට සිලිකන්ඩයොක්සයිඩ් කවුළු හා උපස්තර යොදාගැනීමෙන් වැලකීසිටි
තවද කුටීරය තුල බෝරෝන් මිශ්‍ර ද්‍රව්‍ය ඉතාකුඩා ප්‍රමාණයකින් අඩංගු වීමද දියමන්ති වල පිරිසිඳු භාවය අඩු වීමට හේතුකාරක වේ
ස්ෆෝටනය මගින්(Detonation of explosives) 

කාබන් අන්තර්ගත සෆෝටක ලෝහමය කුටීරයක් තුල පුපුරුවා හැරීම මගින් නැනෝමීටර ප්‍රමාණයේ දියමන්ති කැටිති (විෂ්කම්භය නැනෝමීටර 5 ක් පමණ වූ) නිපදවා ගැනීමට හැකිය
මේවා Detonation nanodiamond ලෙස හඳුන්වනුලබයි
මෙම සෆෝටනය සිදුවන කාලය ඇතුලත කුටීරය තුල උෂ්ණත්වය අවශ්‍යපරිදී ඉහළ මට්ටමක පවත්වාගත යුතුය
ස්ෆෝටනයෙන් අනතුරුව කුටීරය ජලයේ ගිල්වීම මගින් ක්ෂණිකව සිසිලනයට ලක් කෙරේ
මෙම ක්ෂණික සිසිලනය නිසා දියමන්ති බවට පරිවර්තනය වූ ද්‍රව්‍ය නැවත ස්ථායි ග්‍රැපයිට් බවට පත්වීම වලකයි
මෙම ක්‍රමවේදයේ ඇතැම් අවස්ථා වලදී ග්‍රැපයිට් කුඩු වලින් පිරවූ ලෝහ නළයක් සෆෝටක කුටීරයතුළ රඳවයි.සිදුවන ස්ෆෝටනය නිසා හටගන්නා අධික තාපය නිසා ග්‍රැපයිට් කුඩු දියමන්ති බවට පත්වීමට අවශ්‍ය පරිසර තත්වයන් එහි ඇතිවේ
මෙමගින් සෑදෙන සංයෝගය ග්‍රැපයිට් හා දියමන්ති නොවන කාබන් ද්‍රව්‍ය වලින් අපවිත්‍රව පවතී
ඒවා දියකර ඉවත්කිරීම සඳහා උණුසුම් නයිට්‍රික් අම්ලයේ දිගු වේලාවක්(සෙල්සියස් අංශක 250 - දිනක් පමණ) ගිල්වා තැබීම සිදුකරයි
මෙලෙස ලබාගන්න නැනෝමීටර ප්‍රමාණයේ දියමන්ති කුඩු බොහෝ වශයෙන් ඔපදැමීමේ කටයුතු සඳහා යොදාගනී
ප්‍රධාන වශයෙන් චීනය, රුසියාව හා බෙලරූස් හි මහාපරිමාණයෙන් මේවා නිෂ්පාදනය සිදුවේ
අතිධ්වනිත කුහරණය(Ultrasound cavitation)

මෙහිදී සාමාන්‍ය වායුගෝල පීඩන හා කාමර උෂ්ණත්ව යටතේ කාබනික ද්‍රාවක තුල ග්‍රැපයිට් අවලම්භනය මගින් මයික්‍රෝමීටර ප්‍රමාණයේ කෘතීම දියමන්ති නිපදවිය හැක
යොදාගන්නා ග්‍රැපයිට් ප්‍රමාණයෙන් 10% ක පමණ කොටසක් දියමන්ති බවට පරිවර්තනය කිරීම මෙමගින් සිදුකල හැකිය
මේ සඳහා වන වියදම HPHT ක්‍රමවේදය සඳහා වන වියදමටම ආසන්න වේ
සංසන්දනාත්මකව බලන විට මේ සඳහා සරල උපකරණ සහ ක්‍රමවේදයන් උපයෝගී කරගනී
නමුත් 2012 වර්ෂය වන විටත් මෙම ක්‍රමවේදයට අනුව කාර්මික වශයෙන් දියමන්ති නිපදවීම සිදුනොවුඅතර පර්යේෂණ කණ්ඩායම් දෙකක් විසින් තවදුරටත් පර්යේෂණ සිදුකරමින් පවතින බව වාර්තාවේ
වියදම අඩුකරගනිමින් කාර්යක්ෂමව මෙම ක්‍රියාවලිය වැඩිදියුණු කිරීම සඳහා යොදාගන්නා අතිධ්වනි ශක්තීන් වල වෙනස්වීම්, ග්‍රැපයිට් කුඩුවල ස්වභාවය හා ඒවා සකසන ආකාරය, ගතවන කාලය හා ද්‍රාවක පිලිබඳ නිශ්චිත තොරතුරු තවමත් පර්යේෂණ මට්ටමේ පවතී
ගතිලක්ෂණ

දියමන්ති වල ප්‍රධාන ලක්ෂණය ලෙස පෙරසිටම සොයාගනු ලැබූවේ ඒවාහි ස්ඵටික අතර ඇති ස්ථායි බවයි.සංශුද්ධ භාවය හා ස්ඵටිකරූපී බව, මේවා එහාමෙහා හොදින් පෙනෙන පාරදෘශ්‍ය ද්‍රව්‍ය බවට පත්කරයි
තවද මෙහි පවත්නා දැඩිබව, ප්‍රකාශ අපකිරණය (ප්‍රභාව) හා රසායනික ස්ථායිතාවය දියමන්ති ඉතා ප්‍රචලිත මැණික් විශේෂයක් බවට පත්කරන ලදී
මේවාහි පවතින ඉහළ තාප ස්ථායිතාවයද නිසා කාර්මික යෙදුම් සඳහා බොහෝසෙයින් ප්‍රයෝජනවත් වේ
ප්‍රකාශ අපකිරණය සෑම දියමන්තියකටම පොදු ලක්ෂණයක් වුවද අනෙක් ලක්ෂණ ඒවා නිෂ්පාදනය කරනුලබන ක්‍රමවේදය අනුව වෙනස් වේ
ස්ඵටිකරූපී බව (Crystallinity)

දියමන්ති එක් තනි ස්ඵටිකයක් හෝ කුඩා ස්ඵටික වල එකතුවක්(polycrystal) ලෙස හෝ පැවතිය හැකිය
ප්‍රමාණයෙන් විශාල පාරදෘශ්‍ය දියමන්ති බොහෝවිට මැණික් ගල් ලෙස භාවිතයට ගනී
බහුස්ඵටිකරූපී දියමන්ති [Polycrystalline diamond (PCD)] කුඩා දියමන්ති කැටිති වලින් සමන්විතවේ
මේවා විශාල වශයෙන් ආලෝකය අවශෝෂණය කර ප්‍රකිරණය කරන අයුරු පියවි ඇසින් දැකගත හැකිවේ
එමනිසා මේවා මැණික් ලෙස භාවිතයට නොගන්නා අතර කාර්මික උපකරණ නිෂ්පාදනය සඳහා බහුලව යොදාගනී
මෙම බහුස්ඵටිකරූපී දියමන්ති බොහෝවිට විග්‍රහ කරනු ලබන්නේ ඒවාහි සාමාන්‍ය ප්‍රමාණය අනුවය
ඒවා නැනෝමීටර පරිමාණයේ සිට මයික්‍රෝමීටර ප්‍රමාණ දක්වා පරාසයක පවතී
ඒවා පිලිවෙලින් නැනෝස්ඵටිකරූපී දියමන්ති හා මයික්‍රෝස්ඵටිකරූපී දියමන්ති ලෙස හදුන්වයි.

දැඩිබව 

ලොව පවතින දැඩිබවින් ඉහලම ද්‍රව්‍යය දියමන්ති වේ
ඛණිජ ද්‍රව්‍ය වල දැඩිබව වර්ගීකරණය සඳහා වූ මෝස් පරිමාණයට (Mohs scale of mineral hardness) අනුව [1(මෘදු ද්‍රව්‍ය) සිට 10(දෘඩ ද්‍රව්‍ය)] කෘතීම දියමන්ති දැඩිබවින් ඉහලම ස්ථානය වන 10 හිමිකරගනී
කෘතීම දියමන්ති වල දැඩිබව එහි සංශුද්ධභාවය, ස්ඵටිකරූපී බව හා ඒවාහි හැඩගැස්ම මත රඳා පවතින අතර දැඩිබව ඉහළතම වන්නේ ස්ඵටික නිදහස් ලෙස දිශානුගතව පිළියෙලවූ දියමන්ති වලය
CVD ක්‍රමවේදයට අනුව නිපදවන නැනෝස්ඵටිකරූපී දියමන්ති වල දැඩිබව ඒකස්ඵටිකරූපී දියමන්තියක මෙන් 30% සිට 75% දක්වා පරාසයක විචලනය වේ
නමුත් මෙය පාලනය කිරීමට ක්‍රමවේදයන් පවතින අතර ඇතැම් කෘතිමව නිපදවන ඒකස්ඵටිකරූපී දියමන්ති හා HPHT ක්‍රමවේදයට නිපදවන නැනෝස්ඵටිකරූපී දියමන්ති ස්වාභාවිකව හමුවන දියමන්ති වලටත් වඩා දැඩිබවින් ඉහළය
අපිරිසිඳු වීම හා අපද්‍රව්‍ය(Impurities and inclusions)
 
සෑම දියමන්තියකම පරමාණු අන්තර්ගත වන අතර ඇතැම්විට මේවා ඒකරාශීවී තරමක් ප්‍රමාණවත් අපැහැදිලි කලාප ලෙස දියමන්ති තුල දක්නට ලැබේ
අසංශුද්ධ දියමන්ති නිපදවීම සාමාන්‍යයෙන් සිදුනොකරන අතර ඇතැම්විට නොයෙන් අවශ්‍යතා උදෙසා මෙලෙස වෙනත් සංයෝග මිශ්‍ර  කිරීම සිදුකරයි
උදාහරණයක් ලෙස සංශුද්ධ දියමන්ති විද්‍යුත් පරිවාරකයක් වනමුත් බෝරෝන් මිශ්‍රිත දියමන්ති විද්‍යුත් සන්නායකයක් ලෙස හැසිරෙන නිසා බෝරෝන් මගින් අපවිත්‍ර කිරීම සිදුකරයි
තවද නයිට්‍රජන් අඩංගු වන දියමන්ති එහි දැලිසෙහි සිදුවන වෙනස්කම් හේතුවෙන් දැඩිබවින් ඉතා ඉහළ වේ
තාප සන්නායකතාව

බොහෝ විද්‍යුත් පරිවාරක ද්‍රව්‍යමෙන් නොව දියමන්ති ඉතා හොඳ තාප සන්නායකයක් වන්නේ එහි ස්ඵටික අතර පවතින ශක්තිමත් කෝවෙලන්ට් බන්ධන (covalent bonding) නිසාය
සියලුම ඝන ද්‍රව්‍ය අතුරින් ඉහලම තාප සන්නායක ද්‍රව්‍යය වන්නේ පිරිසිඳු දියමන්තිය
ඒකස්ඵටිකරූපී කෘතීම දියමන්ති 12C (99.9%) ඉහලම තාප සන්නායකතාව සහිත ද්‍රව්‍යය වන අතර කාමර උෂ්ණත්වයේදී 30 W/cm
K ද එය තඹ ලෝහය මෙන් 7.5 ගුණයක්ද වේ
ස්වාභාවික දියමන්ති වල අඩංගු වන 13C නිසා ඒවාහි තාප සන්නායකතාව 1.1% කින් පමණ අඩු වේ
ස්වර්ණාභරණ කාර්මිකයන් දියමන්ති සත්‍ය හෝ ව්‍යාජ දැයි හඳුනාගැනීමට මේවාහි තාප සන්නායකතාව උපයෝගිකරගනී
මේ සඳහා බැටරි ශක්තියෙන් ක්‍රියාත්මකවන සිහින් තඹ තුඩු සහිත තර්මිස්ටර යුගලක් යොදාගනියි
එක තර්මිස්ටරයක් තාපය සපයන මෙවලමක් වශයෙන් ක්‍රියාකරන අතර අනෙක තඹ තුඩෙහි උෂ්ණත්වය මිනුම්ගත කරයි
යොදාගත් දියමන්තිය සත්‍ය දියමන්තියක් නම් එය තඹ තුඩෙහි පවතින තාපය ක්ෂණයකින් සන්නයනය කර තත්පර දෙකක් තුනක් අතර කාලයකදී , ගණනය කළහැකි තරමේ උෂ්ණත්ව වෙනසක් ලබාදෙයි
භාවිතයන්

Machining සහ කැපුම් උපකරණ
 

දියමන්ති වල පවතින දැඩිබව බොහෝ කාර්මික ප්‍රයෝජන සඳහා යොදා ගනී
දියමන්තිවල පවතින මෙම ලක්ෂණය ඒවා Machining සහ කැපුම් උපකරණ සඳහා වන සුදුසුතම ද්‍රව්‍යය බවට පත්කරයි
ලොව පවත්නා දැඩිම ද්‍රව්‍යය දියමන්ති වන බැවින් අනෙක් ද්‍රව්‍යයන් කැපීමට මෙන්ම දියමන්ති කැපීමට හා ඔප දැමීමටද යොදාගනී
සීරීම් ද්‍රව්‍යය ලෙස දියමන්ති කුඩු යොදාගැනීමද, විදුම් යන්ත්‍ර කටු හා කියත්වලතුඩු සඳහාද බහුලව භාවිතා කරයි
ස්වාභාවික දියමන්ති මෙවැනි කාර්යයන් සඳහා යොදාගත්තද බහුලව යොදාගනු ලබන්නේ HPHT ක්‍රමවේදයට නිපදවනු ලබන කෘතීම දියමන්තිය
නමුත් දියමන්ති වේගයෙන් ක්‍රියාත්මකවන යකඩ මිශ්‍රලෝහ සහිත Machining යන්ත්‍ර සඳහා සුදුසු නොවන්නේ ඉහළ උෂ්ණත්ව යටතේ යකඩ සමග මිශ්‍රවිය හැකි බැවිනි
සාමාන්‍යයෙන් කැපුම් උපකරණ, ඒවාහි ලෝහ ආකෘතිය මත මයික්‍රෝරෝමීටර ප්‍රමාණයේ දියමන්ති විසුරුවහැරීම මගින් තැනීම සිදුකරයි
මේ සඳහා යොදාගන්න දියමන්ති, කර්මාන්තයේදී  බහුස්ඵටිකරූපී (PCD) දියමන්ති ලෙස හඳුන්වයි. PCD තුඩු සහිත උපකරණ අකර කර්මාන්තයේදී හා කැපීම යන්ත්‍ර සඳහා බහුලව යොදාගනී
පසුගිය වසර 15ක් පුරා පර්යේෂණ සිදුකරමින් මෙම යන්ත්‍ර කොටස්  සඳහා CVD දියමන්ති යොදාගැනීමට උත්සහකලද අදටත් PCD යොදාගනිමින් නිෂ්පාදනයන් සිදු කෙරේ
තාප සන්නායක

ලෝහ වැනි බොහෝ තාප සන්නායක ද්‍රව්‍ය විද්‍යුත් සන්නයකද වේ
නමුත් පිරිසිඳු කෘතිම දියමන්ති ඉතා ඉහළ තාප  සන්නායක වනමුත් නොසැලකියහැකි තරම් කුඩා විද්‍යුත් සන්නායකතාවක් දරයි
දියමන්ති සතු මෙම ගුණාංග දෙකෙහි සුසංයෝගය,විද්‍යුත් යෙදුම් සඳහා බොහෝ සෙයින් උපකාරීවේ
එමනිසා මේවා අධි ශක්ති ලේසර ඩයෝඩ හා  ට්‍රාන්සිස්ටර සඳහා තාප අවශෝෂක ලෙස බහුලව යොදාගනී
දියමන්ති කාර්යක්‍ෂම ලෙස තාපය අවශෝෂණය කරගැනීම නිසා මිලාධික මෙම උපකරණ වල  ආයුකාලය දිගුකරගැනීමට මෙමගින් හැකියාව ලැබේ
දියමන්ති සඳහා වන වියදමද අධික මුත් එම යන්ත්‍ර යලි ස්ථාපනය කිරීම ඊටත් වඩා වියදම් අධිකය
තවද අර්ධසන්නයක අධික රත්විමෙන් ආරක්ෂා කිරීමටද දියමන්ති යොදාගනී
ප්‍රකාශ ද්‍රව්‍ය ලෙස 

දැඩිබව, රසායනිකව නිෂ්ක්‍රියව හැසිරීම , ඉහළ තාප සන්නායකතාව හා තාප ප්‍රසාරණය ඉතා කුඩාවීම වැනි ගුණාංග හේතුකොටගෙන අධෝරක්ත සහ ක්ෂුද්‍ර තරංග විකිරණ සම්ප්‍රේෂණය සඳහා වඩාත් උචිත ද්‍රව්‍යලෙස දියමන්ති හැදින්විය හැක
එමනිසා අධිශක්ති CO2 ලේසර සහ gyrotrons වල අඩංගුවූ සින්ක් සෙලනයිඩ් (zinc selenide) වෙනුවට කෘතීම දියමන්ති යෙදීම සිදුකරයි
මේ සඳහා යොදාගන්න කෘතීම දියමන්ති සෙන්ටිමීටර් 10ක පමණ විශාල විශ්කම්භයක් සහිත ඉතා තුනී තැටි අකාරයේ ඒවාය
මේවා නිපදවිය හැක්කේ CVD ක්‍රමවේදයට පමණි
සින්ක්‍රෝට්‍රෝන (synchrotrons) වැනි අධි ශක්ති විකිරණ ප්‍රභවයන් ලෙස යොදාගන්න උපකරණ වල විවර්තන ග්‍රේටිම (diffraction grating) සඳහා යොදාගත් සිලිකේට, ඒකස්ඵටිකරූපී දියමන්ති මගින් ප්‍රතිස්ථාපනයට හැකිවුයේ HPHT හා CVD කෘතීම දියමන්ති සංශුද්ධභාවය හා  ස්ඵටිකරූපී ස්වභාවය (crystallographic structure) අතින් පරිපූර්ණ වූ නිසාය
HPHT සහ CVD දියමන්ති අධික පීඩන යොදාගන්නා දියමන්ති කිණිහිර කුටීර වල විද්‍යුත් සහ චුම්භක මිනුම් ලබාගැනීම සඳහා අවශ්‍ය පාරදෘශ්‍ය කිණිහිර නිර්මනයට යොදා ගනී
ඉලෙක්ට්‍රොනික යෙදුම් 
 
කෘතීම දියමන්ති නිපදවීමේදී බෝරෝන් සහ පොස්ෆරස් වැනි ද්‍රව්‍ය එකතු කිරීම මගින් අර්ධ සන්නායක ලෙස භාවිතයට ගතහැකි දියමන්ති නිපදවිය හැකිවීම මේවාහි තවත් වැදගත් ප්‍රයෝජනයකි
කෘතීම දියමන්ති වල සාමාන්‍ය කාබන් වලට වඩා එකක් වැඩි වශයෙන් හෝ එකක් අඩු වශයෙන් සංයුජතා ඉලෙක්ට්‍රෝන පිහිටන බැවින් මේවා p- වර්ගයේ හෝ n- වර්ගයේ අර්ධ සන්නායක ලෙස හැසිරේ
කෘතීම දියමන්ති බෝරෝන් හා ෆොස්ෆරස් සමග කලවම් වීමෙන් (Doping) සාදන n-p සන්ධි මගින් UV කිරණ සපයන ආලෝක විමෝචක ඩයෝඩ (LED) නිපදවිය හැක
මේවා සතු වාහක සංචලතාව, පාර විද්‍යුත් භාවය වැනි ගුණාංග ද ඉලෙක්ට්‍රොනික විද්‍යාවේ යෙදුම් සදහා වැදගත් වේ
කෘතිම දියමන්ති ට්‍රාන්සිස්ටර විද්‍යාගාර වල නිපදවන ලදී
සිලිකන් ට්‍රාන්සිස්ටර මෙන් නොව මේවා ඉහළ උෂ්ණත්ව වලදීද නිසි අයුරින් ක්‍රියාත්මක වන අතර රාසයනිකව හා විකිරණ මගින් සිදුවන හානි වලට ප්‍රතිරෝධී වේ
නමුත් තවමත් මෙම ට්‍රාන්සිස්ටර කාර්මික මට්ටමින් භාවිතා නොවේ
තවද කෘතීම දියමන්ති විකිරණ හදුනා ගන්නා උපාංගයන් ලෙස යොදාගනු ලබයි
මේවාට විකිරණ මගින් හානි සිදු නොවන අතර පුළුල් බෑන්ඩ්ගැප් ( bandgap) එකක් පවතී(5.5 eV)
තවද මේවා Stanford Linear Accelerator වල BaBar හදුනාගනිමේ උපකරණ සඳහා ද භාවිතා කරයි
සන්නයන ගුණ සහිත CVD දියමන්ති විවිධ අවස්ථාවන් සදහා ඉලෙක්ට්‍රෝඩ ලෙස යොදාගනී
තවද ජිවාණු හදුනාගැනීමේ පර්යේෂණ සඳහා CVD දියමන්ති යොදාගනී
අපවහන ජලය පිරිසිදු කිරීම වැනි ක්‍රියාවන්හිදීද ඉලෙක්ට්‍රෝඩ ලෙස මේවා යොදාගන්නේ භෞතික හා රසායනික වශයෙන් (කාබනික ද්‍රව්‍යය සමගද ) ස්ථායි නිසාය
මැණික් ලෙස 
 

වර්තමානය වන විට මැණික් හා ස්වර්ණාභරණ වෙලදපලෙහි පවත්නා දියමන්ති අවශ්‍යතාවයෙන් 2% පමන ප්‍රමාණයක් HPHT හා CVD දියමන්ති මගින් සැපයේ
මේවා බොහෝ විට කහ, නිල්, අවර්ණ / සුදු පැහැති වේ
නයිට්‍රජන් මිශ්‍රිත ඒවා කහ පැහැති  වන අතර නිල් පැහැති වන්නේ බෝරෝන් මිශ්‍රිත දියමන්තිය
අනෙක් වර්ණ වන කොළ හා රෝස පැහැයන් සන්ස්ලේෂණයෙන් පසුව ප්‍රකිරණය මගින් ලබාගනි
ඇතැම් දියමන්ති නිෂ්පාදන සමාගම් මතක සටහන් සහිත දියමන්ති (memorial diamonds ) නිෂ්පාදනයද සිදු කරයි
Several companies also offer memorial diamonds grown using cremated remains
විද්‍යාගාර වල නිපදවන ඇතැම් මැණික් තත්වයේ දියමන්ති රසායනිකව හා භෞතිකව ස්වාභාවික දියමන්ති වලට සර්ව සමාන වේ
ඇතැම් විට ස්වාභාවික ඒවාට වඩා  උසස් ගනයේ වේ
මෙනිසා ආකර දියමන්ති කර්මාන්තයේ පැවැත්ම උදෙසා නීතිමය හා වානිජමය countermeasures පනවා ඇත
මිනිසා විසින් නිර්මාණය කරන දියමන්ති වර්ණාවලික්ෂයේ අධෝරක්ත , පාරජම්බුල හෝ x-කිරණ තරංගආයාම මගින් වෙනකොට හඳුනාගත හැකිය
De Beers හි HPHT හා CVD දියමන්ති වල- නයිට්‍රජන් , නිකල් හෝ වෙනත් ලෝහ ද්‍රව්‍ය අඩංගු දැයි නිරීක්ෂණයට UV ප්‍රතිදිප්තිය භාවිතා කරන ලදී
එක් දියමන්ති නිෂ්පාදක සමාගමක් ප්‍රසිද්ධ ප්‍රකාශයක් සිදු කරමින් කියා සිටියේ ඔවුන් සතුව ඇති සියලු දියමන්ති සඳහා ලේසර භාවිත කර යොදන ලද අනුක්‍රමික අංකයක් පවතින බවයි. එම සමාගමේ වෙබ් අඩවියේ දක්වා ඇත්තේ ඒ සඳහා Gemesis created යන වචන සහ LG (laboratory grown) යන පෙර යෙදුමද භාවිතා කර ඇති බවයි.

ආශ්‍රිත
මයි ශ්‍රී ලංකා විත් පීටර් කුරුවිට යනු, 2011 නොවැම්බර් 3 දින සිට 2012 ජනවාරි 5  දින දක්වා එස්බීඑස් වන්  නාලිකාව ඔස්සේ විකාශය කෙරුණු කොටස්-10 ඕස්ට්‍රේලියානු සූපශාස්ත්‍ර රූපවාහිනී වැඩසටහන් මාලාවකි
එය ඉදිරිපත් කරන ලද්දේ පීටර් කුරුවිට විසිනි
විශේෂ පුළුල් විදැහුම් සේවා වැඩසටහන්
ඕස්ට්‍රේලියානු සූපශාස්ත්‍ර රූපවාහිනී වැඩසටහන් මාලා
2011 ඕස්ට්‍රේලියානු රූපවාහිනී වැඩසටහන් මාලා මංගලාවතරණ
2012 ඕස්ට්‍රේලියානු රූපවාහිනී වැඩසටහන් මාලා අවසාන
2010ගණන් ඕස්ට්‍රේලියානු රූපවාහිනී වැඩසටහන් මාලා
ජාත්‍යන්තර නියමාවලිය විසින් පිළිගනු ලබන්නේ රාජ්‍ය නායකයෙකු විසින් අනෙකුත් නිලධාරීන් අභිබවා පූර්වගාමීත්වය ලබා ගනුයේ සහ, රාජ්‍ය නායකයන් අනුස්ථිතිය ලබනුයේ, ඔවුන් තනතුරට පත් වන දිනය අනුව බවයි.  එක්සත් ජාතීන්ගේ සාමාජීක රාජ්‍යයන් සමස්තයෙහි සහ සාමාජික-නොවන නිරීක්ෂක මට්ටමෙහි රාජ්‍යයන්හී රාජ්‍ය නායකයන් පහත ලැයිස්තුවෙහි සඳහන් වෙති
එක්සත් ජාතීන් විසින් පිළිගනු ලැබ ඇති රාජ්‍යයන්

වත්මන්

ආශ්‍රිත
පරවි ඡයාරූපකරණය යනු ගුවනේ සිට ඡායාරූප ගැනීම සඳහා ජ(ර්)මානු ජාතික බෙහෙත් සකස් කරන්නෙකු වන ජුලියස් නියුබ්‍රොනර්  විසින් 1907 වර්ෂයේදී ඔහු විසින් බෙහෙත් යැවීම සඳහා යොදාගන්නා ලද පරවියන් ආශ්‍රයෙන් නිපදවූ තාක්ෂනයි
මෙහිදී නිවසෙහි ඇතිකිරීමට ගන්නා පරවියෙකුට කාල ප්‍රමාදිත ක්ෂුද්‍ර කැමරාවක් සවිකර හැකිවනසේ  ඇලුමිනියම් ලෝහයෙන් සාදන ලද පපු සන්නාහයක් පළඳවනු ලැබේ
මෙම තාක්ෂනය සඳහා ජර්මානු ආරක්ෂක බලපත්‍රය ( පේටන්ට් ) සඳහා නියුබ්‍රොනර් මහතා විසින් කරන ලද ඉල්ලීම ඉල්ලු සැනින් ප්‍රතිෂේප වුවද ඔහුගේ පරවියක් විසින් ගන්න ලද සැබෑ බවට සහතික කරන ලද ඡායාරූප ප්‍රභුත කල පසු 1908 වසරේ දෙසම්බෙර් මාසයේදී ඔහුට එම ආරක්ෂක බලපත්‍රය ( පේටන්ට් ) ලබා දෙන ලදී
ඔහු විසින් මෙමෙ තාක්ෂණය ප්‍රසිද්ධියට පත්කරනු ලැබුවේ 1909 වසරේදී පවත්වනු ලැබූ ඩ්‍රස්ඩෙන් ජාත්‍යන්තර ඡායාරූප ප්‍රද්ර්ශනය්යේදී වන අතර ඔහු මෙමෙ තාක්ෂණයේ ප්‍රසිද්දිය සඳහා ෆරෑන්ක්ෆර්ට් ජාත්‍යන්තර ගුවන් තාක්ෂණික ප්‍රදර්ශනයේදී සහ 1910 සහ 1911 වසරේදී පවත්වනු ලැබූ අප්‍රංශ ගුවන් සංදර්ශනයේදී ඔහුගේ පරවියන් විසින් ගනු ලැබූ ඡායාරූප තැපැල්පත් ලෙස අලවි කිරීමක්ද සිදු කරනු ලැබිය
ප්‍රථමයෙන්ම, පරවි ඡායාරූපකරණය යොදාගනිමින් යුධ හමුදා මෙහෙයුම් වලදී සිදුකිරීමට සිදුවෙන ගුවනේසිට පිරික්සුම් කටයුතු සිදුකිරීමට ඇති හැකියාව සිත්ගන්නා සුළු විය
පළමු ලෝක යුද්ධ සමයේදී යුද්ධ පිටියේ සිදුකෙරුනු පරීක්ෂණ මෙමෙ තාක්ෂනය යොදාගැනීම තව තවත් ධෛර්යමත් කරවන ආකාරයේ ප්‍රථිපල ගෙනදුන්නද මෙහි ප්‍රධාන කාර්‍ය සඳහා උදව් කිරීමට තිබූ ජංගම පරවී කූඩු මගින් මෙම තාක්ෂනය යොදා ගැනීමෙහිලා විශාල බලපෑමක් සිදුකරන්නට විය
මෙමෙ කාලයේදී ගුවන් තරණ තාක්ෂණයෙහි සිදුවුනාවූ සීග්‍ර දිවුණු වීම හේතුවෙන් පරවී ඡායාරූප කරණයෙහි ලා යුද්ධ හමුදාවට තිබුනාවූ උනන්දුව ක්‍රමයෙන් ගිලිහෙන්නට වූ අතර මේ හේතුව නිසාවෙන් නියුබ්‍රොනර් මහතා ඔහුගේ පරවි ඡායාරූප තාක්ෂනය සම්බන්ධයෙන් සිදුකෙරුණු පරීක්ෂණ අතහරිනු ලැබීය
මෙමෙ අදහස නැවත වතාවක් 1930දී ස්විස්ටෙර්ලන්ත ජාතික ඔරලෝසු සාදන්නෙකු විසින් සහ වාර්තාගත ලෙස ජර්මානු සහ ප්‍රංශ හමුදා විසින් සැලකිල්ලට ගනු ලැබීය
දෙවන ලෝක යුද්ධ සමයේ යුද්ධ පරවියන් විශාල වශයෙන් යොදාගනු ලැබුවද, යම්කිසි පක්ෂියෙකු ගුවනේසිට පිරික්සුම් කටයුතු සඳහා යොදාගන්නේද,එසේනම් එය කුමන සීමාවක් දක්වාද යන්න අපහදිලිව පැවතිනි
මේ අතර ඇමරිකානු මද්‍යම රහස් ඔත්තු සේවය (CIA) පරවියන් යොදාගෙන සිදුකරන්නාවූ ඔත්තු බැලීමේ කටයුතු සඳහා බැටරි බලයෙන් ක්‍රියාත්මක වන කැමරාවක් නිර්මාණය කල අතර එය භාවිතය සම්බන්ධ කරුණු රහසිගතව පවතී
මෙහිදී මෙමෙ පක්ෂින් හට ගෙනයාමට ප්‍රමාණවත් වන පරිඳි කුඩා සහ බරින් ඉතාමත් අඩු කැමරා නිර්මාණයද එම පක්ෂීන්ට කැමරාව ඇතුළු උපන්ග වල බර රැගෙන යාම සඳහා පක්ෂීන් පුහුනුකීරීම සහ එම පක්ෂීන් පාලනයද මෙමෙ තාක්ෂණය භාවිතයෙහිලා පැන නැගුන ප්‍රධාන අභියෝග ලෙස දැක්විය හැකිය
මීට හේතුව වුයේ පරවියන්ගේ ස්ථාපිතය (සිටින ස්ථානය), දිශානුයෝජනය සහ ඡායාරූප ගන්නාවිට පක්ෂියාගේ වේගය යන කරුණු සම්බන්දයෙන් තිබු සීමාසහිත පාලන‍යි
2004 වර්ෂයේදී බ්‍රිතාන්‍ය ගුවන්විදුලි සංස්ථාව (BBC) ක්ෂුද්‍ර රූපවාහිනි කැමරා  සවිකරන ලද උකුස්සන් වැනි පක්ෂීන් යොදාගෙන සජීවී දත්ත ලබාගැනීම සිදු කර තිබෙන අතර අදටත් පර්යේෂකවරුන්, කලාකරුවන් සහ වෙනත් උද්යෝගිමත් පිරිස් විවිධ මාදිලියේ සතුන්ගේ දත්ත රැස්කිරීම සඳහා කුඩා කැමරා එම සතුන්ට සවිකිරීම සිදුකරනු ලබයි
මුලාරම්භය 

'ගුවනේ සිට ගත්' ඡායාරූප ඉතිහාසයේ ප්‍රථම ඡායාරූපය 1858 වසරේ වායු බලුනයකින් සංචාරය කරන ඡායාරූප ශිපියෙකු වන නඩාර්  මහතා විසිනි
අදටත් නොනැසී පවතින ගුවනේ සිට ගන්නාලද ඡායාරූපය 1860 වසරේදී ජේම්ස් වෝලර්ස් බ්ලැක් මහතා විසින් ගන්න ලද්දකි
එම ඡායාරූපයද වායු බලූනයක් මත සිට ගන්න ලද්දක් බවට වාර්තා වේ
ඡායාරූපකරණයහිලා සිදු වූ දියුනුවත් සමගම 19වන සියවසේ අග බාගය වන විට සමහර පුරෝගාමීන් විසින් මිනිසුන් සේවයේ නොයෙදෙන ගුවනේ සැරිසරන මෙවලම් වල කැමරා  සවිකිරීම සිදුකරන ලදි
මෙයට කදිම උදාහරණයක් වන්නේ 1880 දශකයේදී ආතර් බෙටට් මහතා විසින් සරුංගල් යොදාගෙන ගුවනේ සිට ඡායාරූප ගැනීම පරීක්ෂා කිරීමයි
පසු කාලීනව මෙමෙ තාක්ෂනය බොහෝ පුද්ගලයන් විසින් අනුගමනය කෙරීමද සිදු විය
මෙමෙ තාක්ෂනය භාවිතයෙන් විලියම් ඇබර්නර් එඩී මහතා විසින් ගන්න ලද බොස්ටර්න්  නගරයේ ඡායාරූප ඉතාමත් ප්‍රසිද්ධ වූ අතර එම ඡායාරූප ඉතාමත් ඉහල ප්‍රමිතියකින් යුක්ත ඒවාද විය
මීට අමතරව ආම්ර්ඩ් ඩෙනිස් නැමැත්තෙකු විසින් රොකට් සහ පැරෂුට් සමග කැමරා සම්බන්ධ කරමින් ගුවනේ සිට ඡායාරූප ගැනීම අත්හදා බලූ අතර ඇල්ප්‍රඩ් නොබෙල් මහතාද රොකට් යොදාගනිමින් ගුවනේ සිට ඡායාරූප ගැනීම සිදුකර ඇති බවට වාර්තා වේ
නිවසේ ඇති කරන ලද පරවියන් 19වන සියවසේදී සහ 20 වන සියවසේ මුල භාගය වන විට පුළුල් ලෙස සාමාන්‍ය පණිවිඩ යවන පරවින් ලෙස සහ යුද්ධ පරවියන් ලෙස භාවිතා කරන්නට විය
1870 වසරේදී ඇති වූ ෆ්රැන්සිකෝ සහ පර්සියානු යුද්ධයේදී ප්‍රංශයේ එවකට ප්‍රසිද්ධියට පත් වී තිබූ ස්ථානයක් වන පරවී සන්දේශ යැවීමේ මද්‍යස්ථානය විසින් සූක්ෂම ලෙස සැකසු දුර සන්දේශ 50000කට අසන්න ප්‍රමාණයක් එක්  පරවි පියසැරියක් තුල ටුවර්ස් නගරයේ සිට වටකර තිබූ අගනුවරට යැවූ  බවට වාර්තාවේ
සංදේශය ලැබුන බවට සනාථ කරන සුක්ෂම දුර පණිවිඩයත් සමග එම නගර දෙක අතර මෙලෙස හුවමාරු වූ මුළු දුර පණිවිඩ ප්‍රමාණය 150000කට අසන්න වේ
1889 වසරේදී රුසියානු අධිරාජ්‍යයේ ශු
පිටර්ස්බර්ග් හි පිහිටියාවූ තාක්ෂණික සමාජය විසින් පරීක්ෂණ සිදුකරන ලද පරීක්ෂණ වලදි රුසියානු බැලූන් හමුදාවේ ප්‍රධානීයා විසින් ගුවනේ සිට ගන්නා ලද ඡායාරූප වල දියුණු කරන ලද කොලොඩියන් ප්‍රතිඡායාරූප නැවත පොළවට (බලුනයේ සිට) එවන ලද්දේ පරවි සන්දේශ භාවිතයෙනි
ජුලියස් නියුබ්‍රොනර් 

1903 වසර වන විට වෘතියෙන් බෙහෙත් සාදන්නෙකු වූ  ජුලියස් නියුබ්‍රොනර් මහත්මා ජර්මනියෙහි ෆරෑන්ක්ෆර්ට් නගරය අසල පිහිටි ක්‍රෝන්බර්ග් නගරයෙහි විසුවෙකි
ඔහුගේ පියාගේ උත්සාහයක ප්‍රතිඵල අනුව අඩ සියවසකට පමණ පෙර සිටම ෆල්කෙන්ස්ටයින් නගරය අසල තිබූ සුභාස්ථානයක් (රෝගීන් හට ප්‍රතිකාර කරන ස්ථානයක්) සමග පරවී සංදේශ තුලින් ඔවුන් හට අවශ්‍ය බෙහෙත් වර්ග පණිවිඩ හුවමාරු කිරීම සිදු කරන ලදී
( එම සුභාස්ථානය වසා අවුරුදු 3 කින් පසු ඒ සමග තිබූ පරවී සංදේශ හුවමාරුවද නවත්වන ලදී ) ඉතාමත් හදිසි බෙහෙත් වර්ග ඔහු විසින් එම සුභාස්තයනට යවනු ලැබුවේද පරවි සංදේශ ක්‍රමවේදය භාවිතයෙනි
ග්‍රෑම් 75 (අවුන්ස 2.6 ක් ) වන බරකින් යුක්ත බෙහෙත් මෙලෙස එක් පරවියෙක් භාවිතයෙන් යවනු ලැබිය හැකිවිය
මේ අතර ඔහු විසින් ඔහුගේ තොග බෙහෙත් වෙළෙන්දා සමගද ඔහුගේ පරවියන් කීපදෙනෙකු නවතා තබනු ලැබුවේ ඔහුට තමාගේ සැපයුම් ඉක්මනින් ලැබීමේ වාසිය ලබා ගත හැකි නිසාවෙන්ය
මෙසේ කටයුතු සිදුවන විට දිනක් නියුබ්‍රොනර් මහතාගේ පරවියෙකු හට මීදුම් සහිත තත්වයක් හේතුවෙන් දිශානතිය නැතිව නැවත පැමිණෙන මාර්ගය සොයාගැනීමට නොහැකි විය
නමුත් නියුබ්‍රොනර් මහතාව පුදුමයට පත්කරමින් එම පරවියා නැවතත් නිවසට පැමිණියේ සති 4 කට පසුව වන අතර එම සති හතර තුල පරවියාට අහාර පාන වලින්ද අඩුවක් තිබු බවට පෙනෙන්නට නොතිබිණි
නියුබ්‍රොනර් මහතා හට පරවියන් හට ස්වයංක්‍රීය කැමරා සවිකරමින් ඔවුන්ගේ යනෙන ගමන් මාර්ග පිලිබඳ දත්ත ලබාගැනීමට අදහස පැමිණියේ ඉහත කී සිදුවීමෙන් පසුවයි. මෙමෙ සිතුවිල්ල නියුබ්‍රොනර් මහතාගේ විනෝදාංශ දෙක 'ද්විත්ව ක්‍රීඩාවක්' බවට පත්වුයේ මෙලෙස පණිවිඩ සහ බෙහෙත් ප්‍රවාහනය කරන පරවියන් හට කැමරා සම්බන්ද කර ඔවුන් ආධුනීක ඡයාරූප ශිල්පීන් පවට පත්කිරීමත් සමගයි
(ඉහත සඳහන් වූ නැති වූ පරවියා එම සති 4 තුල වයිස්බර්ඩෙන් නැමති නගරයේ ආපනශාලා හිමිකරුවෙකුගේ ආරක්ෂාව යටතේ සිටි බව නියුබ්‍රොනර් මහතා විසින් පසුව සොයාගනු ලැබීය
)

ඔරලෝසු කැමරා ( Ticka Watch Camera ) භාවිතා කරමින් දුම්රියක් තුල සහ හිමයානයක ගමන් කරන අතර සිදු කරාවූ පරීෂණ සාර්ථක වූ පසුව නියුබ්‍රොනර් මහතා විසින් කම්බි සහ ඇලුමීනියම් සන්නාහයක් භාවිතා කරමින් පරවියෙකුගේ පපු ප්‍රදේශයට සවිකර හැකි අයුරින් කුඩා කැමරාවක් නිර්මාණය කරන්නට විය
මෙමෙ කැමරාවේ බර දරාගෙන පියාසර කරන්නට පරවියන්ට හැකි වන ආකාරයෙන් ඔවුන් පුහුණු කිරීමට ලී වලින් සෑදු ආකෘති භාවිතා කරන්නට විය
මෙමෙ එක ආකෘතියක් ග්‍රෑම් 30 සිට ග්‍රෑම් 70 දක්වා (අවුන්ස 1.1 සිට අවුන්ස 2.6 දක්වා) බරකින් යුක්ත විය
පුහුණු කෙරීම්වලින් පසු ඡායාරූප ගැනීමේ කටයුතු සඳහා නියුබ්‍රොනර් මහතා විසින් පරවියෙකු රැගෙන නිවසෙන් කිලෝමීටර් 100ක් (සැතපුම් 60ක් ) පමණ දුර ගොස් කැමරාව සවි කර මුදාහරිනු ලැබීය
කැමරාවේ බරද දරාගෙන සිටින පරවියා ඍජුවම නිවාස වෙත පියඹා යයි
මෙසේ පියාසර කරන පරවියා බර නිසා පොළොව මට්ටමේ සිට කිලෝමීටර් 100ත් 50ත් (අඩි 160ත් 330ත් ) අතර උසකින් පියාසර කරන අතර කැමරාවේ ඇති වායු රෝධක පද්ධතිය මඟින් ඡායාරූප ගැනීමේදී සිදුවන කාල පමාව පාලනය කරනු ලබයි
තවද මෙහිදී කැමරාවේ බර දරාගෙන පියාසර කරන පරවියා හට කුඩුවට ගොඩබැසීම පහසු කිරීමට පරවී කූඩුව ඉඩකඩ සහිතව තරමක් විශාල ලෙසද ප්‍රත්‍යස්ථ ගොඩබැසීම් පුවරුවක් සහ තරමක් විශාල ඇතුළු වීමේ විවරයක් සහිතවද නිම කරනු ලැබීය
නියුබ්‍රොනර් මහතා පවියන්ට සවි කරන කැමරාව නිර්මාණය කෙරීම සඳහා සැලසුම් 12ක් ගොඩ නඟා තිබිණි
1907 වසර හිදී ඔහු විසින් සුරැකුම් බලපත්‍රයට ඉල්ලුම් කෙරීමට තරම් සාර්ථක කැමරාවක් නිර්මාණය උවද ජර්මානු සුරැකුම් බලපත්‍ර කාර්යාලය විසින් එම "ඉහල අහසේ සිට ඡායාරූප ගැනීමේ ක්‍රමෝපාය" හට සුරැකුම් බලපත්‍රයක් ලබාදීම ප්‍රතිෂේප කරනු ලැබීය
නමුත් ඔහුගේ පරවියන් විසින් ගුවනේ සිට ගනු ලබූ ඡායාරූප ඉදිරිපත් කිරීමෙන් පසුව 1908 වසරේ දෙසැම්බර් පසය වන විට එම බලපත්‍රය ඔහුට ලබා දෙනු ලැබීය
(ඉහතදී සිදුවූ ප්‍රතිෂේප වීමට හේතුව වුයේ ගෘහාශ්‍රිත පරවියන්ට කැමරාවේ බරද  රැගෙන පියාසර කිරීම සම්බන්දව තිබූ අවසංකල්පනවයි.) නියුබ්‍රොනර් මහතා විසින් 1909 වසරේදී ඩ්‍රස්ඩෙන් නගරයේ පැවැත්වුණු ජාත්‍යන්තර ඡායාරූප ප්‍රදර්ශනයේදී සහ එම වසරීදීම ෆ්රෑනක්ෆ්ර්ට් හිදී පැවැත්වුණු ජාත්‍යන්තර ගුවන් තාක්ෂණික ප්‍රදර්ශනයේදී ඔහුගේ පරවියන් විසින් ගුවනේ සිට ගනු ලැබූ ඡායාරූප ප්‍රදර්ශනය කෙරීමත් සමඟ මෙමෙ තක්ෂය පිලිබඳ පුළුල් ලෙස පුද්ගලයන් දැනුවත් වන්නට විය
ඩ්‍රස්ඩෙන් හි සිටි ප්‍රේක්ෂකයන් හට පරවියන්ගේ පැමිණීම සියසින් දැකගැනීමට හැකියාව ලැබුණු අතර එහිදී එම පරවියන් විසින් ගෙන එන ලැබූ ඡායාරූප
'තැපැල් පත්' බවට පරිවර්තනය කරන ලදී
නියුබ්‍රොනර් මහතාගේ ඡායාරූප ඩ්‍රස්ඩෙන් හි පවතී ප්‍රදර්ශනයේදී මෙන්ම 1910 සහ 1911 වසර වලදී පැවති ප්‍රංශ ගුවන් සංදර්ශන වලදීද ත්‍යාග දිනාගන්න ලද බවට වාර්තා වේ
ක්‍රෝන්බර්ග් හි පිහිටි ශ්ලොස් හෝටලයෙහි (පසුව එය එහි අයිති කරු වූ කයිස්රින් ෆ්‍රෙඩ්රිච් මහතා විසින් ශ්ලොස් ෆ්‍රෙඩ්රිචෝෆ් ලෙස නම් කරනු ලැබීය
) ඡායාරූපයක් ප්‍රසිද්ධියට පත්වූයේ ඡායාරූපය ගනු ලැබූ පරවියගේ තටුවෙහි අගිස්සවල් අහම්බෙන් එම ඡායාරූපයෙහි සටහන් වීම නිසාවෙනි
1929 වසරෙදී මෙමෙ ඡායාරූපය කර්තෘ බලයද උල්ලංගනය කරමින් ජර්මානු සිනමාවේ සතිපතා විකාශය වන නිව්ස්රීල් හි විකාශය වූ බවටද වාර්තා වේ
1909 වසරේ දී ප්‍රකාශයට පත් වූ කුඩා පොතක් තුලින් නියුබ්‍රොනර් මහතා කැමරා මාදිළි 5ක් ගැන විස්තර කර තිබේ
එහි සඳහන් වන පරිඳි,
 ආරක්ෂක බලපත්රයෙහි විස්තර කර තිබූ 'ද්විත්ව කැමරාව' එකිනෙකට ප්‍රතිවිරුද්ධ දිශා දෙකකට(ඉදිරිපසට සහ පසුපසට) යොමුවන කාච දෙකකින් යුක්ත විය
මෙමෙ කාචයක නාභිය දුර මිලිමීටර් 40ක් පමණ වන අතර තනි යතු පියනකින් (ෂටරයකින්) යුක්ත විය
මෙමෙ කැමරාව භාවිතා කරමින් එකවිට තලීය කැඩපත් ඡායාරූප දෙකක් ගැනීමේ හැකියාව තිබිණි
තවද මෙහි කාල පමාව වායු රෝධක පද්ඩතිය විසින් හසුරුවනු ලැබීය
මෙහි දැක්වෙන ත්‍රිමානේක්ෂ කැමරාවද ඉහත දැක්වෙන අංග වලින්ම යුක්ත වූ අතර වෙනසකට දැකියහැකි වුයේ එහි කාච දෙකම එක දිශාවකට යොමුවී තිබීමයි
එක් මාදිලියක් පටල පරිවහන හැකියාවෙන් යුක්ත වූ අතර එයට එක දිගට ඡායාරූප කීපයක් ගැනීමේ හැකියාවක්ද තිබිණි
තවත් එක් මාදිලියක කැමරාව මලු ම්යිනහමකට සවි කරන ලදී
මෙහිදී කතුරු යාන්ත්‍රණයක් භාවිතයෙන් මෛනහම රැඳවූ අතර ඡායාරූපය ගන්නා තුරු ම්යිනහම ප්‍රසාරණය කල අතර ඉන් පසු ක්ෂණිකව එය ඝනීභුත කිරීම සිදුකරන ලදී
මෙය ඡායාරූ පලයෙහි සෙන්ටිමීටර් 6 x සෙන්ටිමීටර් 9 ප්‍රමාණයේ විස්තාරණයක්(නිරාවරණයක්) ඇතිකිරිමට සමත්විය
මෙහි කාච නාභිය දුර මිලි මීටර් 85ක් විය
තවත් එක මාදිලියක් වන පරිදර්ශක කැමරාවෙහි කාචයෙහි තනි යතු පියන අංශක 180ක භ්‍රමනයකින් ප්‍රතිස්ථාපනය කර තිබිණි
මෙමෙ මාදිලිය පසුකාලීනව නියුබ්‍රොනර් මහතා විසින් අලවිකරණය කිරීමට උත්සහ කරනු ලබූ ඩෝපල් ක්‍රීඩා පරිදර්ශක කැමරා වට මූලික අඩිතාලමද විය
මෙය ඡායාරූ පටලය මත සෙන්ටිමීටර් 3 x සෙන්ටිමීටර් 8 ප්‍රමාණයේ පරිදර්ශක දර්ශනයක් නිර්මාණය කිරීමට සමත් වුනු නමුත් මෙම කැමරාව ශ්‍රේනික නිෂ්පාදය දක්වා ඉදිරියට යාමක් සිදුනොවිය
වර්ෂ 1920 වනවිට පෑම්ප්ලට් නගරයේදී නියුබ්‍රොනර් මහතා විසින් ඔහුගේ අවසාන කැමරා මාදිලිය සම්බන්දයෙන් කල විස්තර වලට අනූව එය ග්‍රෑම් 40කට (අවුන්ස 1.4) වඩා ඉතාමත් සුළු ප්‍රමාණයක් බරින් වැඩි වන අතර එයට ඡයාරූප 12ක් පමණ ගැනීමේ හැකියාවක්ද පවතී
2007 වසරේදී පර්යේක්ෂකයෙකු විසින් ප්‍රකාශ කල ආකාරයට නියුබ්‍රොනර් මහතාගේ කැමරාවෙහි කාච , කැමරා ෂටරය සහ වේගය සම්බන්ධව තොරතුරු ලබාගැනීමට ඒවා කිසියම් හෝ තැනක සඳහන්ව නොතිබුණු අතර එම පර්යේක්ෂකයාගේ සොයාගැනීම් වලට අනුව නියුබ්‍රොනර් මහතා ඔහුගේ පරිදර්ශන කැමරාව සඳහා ආම්පන්න මිලදීගෙන ඇත්තේ ඇඩොක්ස් නමැති වෙළඳ ව්‍යාපාරයෙන්ය
තවද ඔහුගේ කැමරාවේ ඡායාරූ පටලයේ වේගය අයිඑස්ඕ (ISO)   25/15 – 40/17 අතර ප්‍රමාණයක් වූ අතර ෂටරයේ වේගය තත්පර 1/60 – තත්පර  1/100 අතර අගයක් වූ බවට වාර්තා විය
මෙමෙ ඡයාරූ පටලය මිලිමීටර් 30  මිලිමීටර් 60 ප්‍රමාණයට කපනු ලැබූ අතර එය උන්නත හැඩයට නවනු ලැබූයේ කචයහි සිදුවන්නාවූ අර්ද වෘත්තාකාර චලිතයේදී සිදුවිය හැකි අනවශ්‍ය හානි වලින් මුදා ගැනීම සඳහා වේ
වර්ෂ 1920 වන විට නියුබ්රෝනේර් මහතාට දැනුන අකාරයෙන් ඔහු විසින් කල අවුරුදු 10 ක දුෂ්කර පරීක්ෂණ සහ ඔහු ඇති සිදු වූ සියලුම සැලකිය යුතු තරමේ වූ වියදම් වලට ලැබුන එකම ත්‍යාගය වන්නේ ඔහු පිලිබඳ විශ්වකෝෂ වල සඳහන් වීම සහ තාක්ෂනය හා තාක්ෂණික දැනුම ඇසුරු කරගෙන ලබාගන්නට හැකි වූ ස්ව සෑහීම පමණකි
ඔහුගේ ජංගම පරවී කූඩුව (පහල විස්තර කර ඇති පරිඳි) එහි ප්‍රයෝජනවත් භාවය පළමු ලෝක යුද්ධ සමය තුල පෙන්වූ අතර ඔහුගේ පරිදර්ශක කැමරාව බර්ලින් නගරයේ පිහිටි ජර්මානු තාක්ෂණික කෞතුකාගාරයේ සහ මුන්චි නගයයේ ඩෝයිෂ් කෞතුකාගාරයේ ප්‍රදර්ශනයට තබා තිබේ
පළමු ලෝක යුද්ධය 

නියුබ්රෝනර් මහතාගේ සොයාගැනීම යම්තාක්දුරකට හෝ දිරිගැන්වීමට හැකි වුයේ යුද්ධ කටයුතු සඳහා මෙම තාක්ෂනය යොදාගනීමෙහි ලා තිබු හැකියවයි. එවකට ගුවනේ සිට ගනු ලැබූ ඡායාරූ භාවිතයෙන් පිරික්සුම් කටයුතු කිරීමේ හැකියාවක් තිබුනද එහිදී උවමනා වන ගුවන් බැලූන , සරුංගල් , රොකට් හේතුවෙන් එම කටයුතු කසිදු කිරීම තරමක් දුෂ්කරව පැවතිනි
මේ අතරවාරයේදී [ http
org/wiki/Wright_brothers රයිට් සහෝදරයිගේ] ගුවන්යානයේ සාර්ථක පියාසැරිය සිදු වූනු අතර මේ මගින් ගුවනේ සිට ඡායාරූප ගැනීමේ කලාවට නව අදහස් සහ මන් මවත් විවර වෙන්නට විය
පළමු ලෝක යුද්ධ සමයේ මුර ගුවන් යානා කරලියට පැමිණියේද මෙහි ප්‍රථිපලයක් වශයෙනි
එවකට තිබුන තාක්ෂනය සමග සලක බලන විට පරවියන් ආශ්‍රයෙන් සිදුකරන මේ ඡායාරූපකරනයෙදි සිදුවන ප්‍රයෝගික අපහසුතා හැරුනකොට මේ තාක්ෂණයෙන් පොලවේ සිට පහල උසක සිට පැහැදිලි සන්පූරක ඡායාරූප ලබාදෙන බවට ප්‍රකාශ කර සහ  ඔප්පු කර තිබිණි
පර්සියානු යුද්ධ අමාත්යංශය මෙමෙ පරවී ඡායාරූපකරණය සම්බන්දව උනන්දුවක් දක්වා තිබුන අතර ඇතිවන සංශයවාදය මඟහරවා ගැනීමට සාර්ථක ආදර්ශන ප්‍රදර්ශන මාලාවක් සිදුකිරීමටද සිදු වූ බවට ද වාර්තාවේ
මෙහි තිබු මුලිකම විශේෂත්වයක් වනුයේ  යුද්ධයේදී සිදුවන පිපිරීම් වලට පරවියන් ඍණාත්මක ප්‍රතිචාර නොදක්වීමයි
ඒ අතරම පන නැඟුණ ප්‍රශ්නයක් වන්නේ යුද්ධ අවස්ථා වැදලි පරවියන් සිටින ස්ථානයෙන් තවත් ස්ථානයකට ගෙන යාමට සිදුවීමයි, එහිදී පරවියන් එම ස්ථානයට හුරුවීමට තරමක් කල් ගතවන්නට වීම බරපතල ප්‍රශ්නයක්ව පැවතිනි
1880 වසරේදී ඉතාලි යුද්ධ හමුදාව විසින් ඉක්මනින් කෙටි පුහුණුවක් ඇතුලට පරවියන් ස්ථානයට හුරුකරවීම සිදු කිරීමට සමත් වූ අතර ප්‍රංශ කාලතුවක්කු හමුදාවේ කපිතාන් විසින් මෙමෙ ප්‍රශ්නයට විසඳුමක් ගෙන එනු ලැබුවේ ජංගම පරවි කුඩුවක් තුල තම පරවියන් ඇති දැඩි කිරීමෙනි
කටයුතු එලස සිදු වුවද නියුබ්‍රොනර් මහතා ඒවා පිලිබඳ දැනුවත් බවක් තිබුබවට නොපෙනෙන්නේ ඔහුද එම ගැටලුවට විසඳුමක් අවශ්‍ය බව දැනගෙන විසඳුමක් සොයමින් සිටිය නිසාවෙනි
ඔහුව අසන්නට ලැබුන ආකාරයට බිම් නඩත්තු කරන්නෙකුට (එම පුද්ගලයා පරවින්ද ඇතිකරයි) තමගේ රථයට සවිකරගත හැකි ජංගම පරවි කුඩුවක් තිබිණි
ඉන් අදහස ගත් නියුබ්‍රොනර් මහතා ඩ්රෙස්ඩරන් හිදී සහ ෆ්රෑන්ක්ෆරට් හිදී  පැවැත්වුන ප්‍රදර්ශන වලදී කළුවර කාමරයක් සහිත වර්ණවත් පරවී කුඩුවකින් සාමග වූ කුඩා රථයක් නිර්මාණය කර තිබිණි
මාසයක පමණ උද්යෝගිමත් සහ අපහසු පුහුණු කිරීම් වලින් පසුව ඔහුට විස්ථාපනය කල පරවී කුඩුවකට උවද පරවියන් ගෙන්වාගැනීමට හැකිවන පරිඳි එම පරවියන් දියුණු කිරීමට හැකියාව ලැබිණි
1912 වර්ෂය වන විට නියුබ්‍රොනර් මහතා ඔහුට පැවරුන ඔහුගේ ජංගම පරවී කුඩුව භාවිතා කරමින් ජලාංග ඡායාරූප ගත කිරීමේ කටයුතු සාර්ථකව නිමාවට පත් කරන ලදි
(එම කාර්ය ඔහුට පැවරුනේ 1909 වසරේදීය
) පුරා අවුරුදු 10ක කාලයක් මෙම තාක්ෂණයත් සමග කල කටයුතු සමග ස්ට්‍රාබර්ග් ප්‍රදේශයේ ප්‍රායෝගික පරීක්ෂණයක් සිදුකරන්නට කටුතු සම්පාදනය කර තිබිණි
මෙය එම ප්‍රාන්තය යුද්ධයෙන් අත්පත් කරගැනීමට පසු කෙරීමට තිබුනත් යුද්ධයේ පැතිරිම හේතුවෙන් එම සියලු සැලසුම් නැවත දැමීමට සිදුවිය
පසුව නියුබ්‍රොනර් මහතා ඔහුගේ සියලුම උපකරණද පරවියන්ද යුද්ධ හමුදාවට බාරදෙනු ලැබූ අතර යුද්ධ බිමේදී මෙමෙ පරවියන් යොදාගෙන සිදු කල පරීක්ෂණ සැනසිලි දායක ප්‍රතිඵල ලබා දෙන්නට විය
එසේ උවද මෙමෙ පරවියන් යොදාගෙන ඡායාරූප ගැනීම එහිදී පුළුල් ලෙස භාවිතයට නොගැනිණි
එවකට ඇති වූ අලුත් තත්වයන් හමුවේ පරවියන් ඡායාරූපකරණයට යොදාගන්නවා වෙනුවට වැඩිවැඩියෙන් ඔවුන්ගේ සම්ප්‍රදායික කටයුත්ත වන තැපැල් කටයුතු සඳහා යොදාගැනීමේ පුනරුදයක් දක්නට ලැබිණි
මුලදී නියුබ්රෝනර් ගේ තාක්ෂණය යුද්ධ කටයුතු සඳහා පුළුල්ව යොදා නොගත්තත් ඔහුගේ ජංගම පරවී කුඩුව වර්ඩුන් සටනේදී භාවිතයට ගන්න ලද අතර ඉන් බොහෝ යුද්ධ වාසිද ඔවුන් අත් පත්කරගනු ලැබීය
එම උපක්‍රම තවත් විශාල හා පුළුල් ලෙස සොමියේ සටන හිදීද භාවිතා විය
මෙමෙ නිමවීමට පසු, යුද්ධයෙන් පෙර නියුබ්‍රොනර් මහතාගේ ගුවනේ සිට ඡායාරූප ගැනීමට හැකි පරවියන් යුද්ධ කටයුතු වලට කිසිඳු ප්‍රයෝජනයක් නැති බවට කල ප්‍රකාශ සම්බන්දයෙන් ඔහු කල විමසුමට එරට යුද්ධ අමාත්යංශය ප්‍රතිචාර දැක්වූ අතර අනාගත පරීක්ෂණ කටයුතු යුක්තිමත් කිරීමක් සිදු නොවිය
වොෂින්ටන් ඩී.සී. හි පිහිටි ජාත්‍යන්තර රහස් පර්යේෂක කෞතුකාගාරයේද මෙමෙ පළමු ලෝක යුද්ධියේදී භාවිතා වූ පණිවිඩ රැගෙන යන පරවියන් වෙනුවෙන් සහ ගුවනේදී ඡායාරූප ගනු ලැබූ පරවියන් වෙනුවෙන් කුඩා කුටියක් වෙන්ව පවතී
දෙවන ලෝක යුද්ධය 

පළමු ලෝක යුද්ධය නිම වීමත් සමගම ජර්මානු යුද්ධ අමාත්‍යංශයේ මතයද නොතකමින් ජර්මානු හමුදා විසින් පරවියන් ඡායාරූපකරණයට පුහුණු කරන බවත් මෙහිදී එක පරවියෙකු රැගෙන යන කැමරාවකින් දර්ශන 200ක් පමණ ඡායාරූප ලෙස හසුකර ගැනීමට හැකියාවක් පවතින බවත් වාර්තා විය
මේ අතර ප්‍රංශ ජාතිකයන්ද කියා සිටියේ ඔවුන් විසින් නිර්මාණය කර ඇති පරවියන් හට සවි කරන කැමරා චිත්‍රපට කැමරා බවත් තවද ඔවුන් විසින් පුහුණු සුනඛයන් භාවිතයෙන් පරවියන් සතුරු සීමා වලින් ඔබ්බට (පසු පසට) ගෙන යාමේ ක්‍රමෝපායක් සොයාගෙන ඇති බවත්ය
මෙලෙස යුද්ධ කටයුතු සඳහා යුද්ධ පරවියන් සහ ජංගම පරවි කූඩු භාවිතය පුළුල් ලෙස සිදු වුවද එය කුමන සීමාවක් දක්වාද යන්න අපැහැදිලි කරුණක්ව පැවතිනි
එසේ යොදාගත්තනම් ඒ යොදාගත්තේ ඡායාරූප ගැනීමේ කටයුතු වලට විය යුතුය
1942 වර්ෂයේ ලියවුනු වාර්තාවකට අනුව රුසියානු හමුදා විසින් සොයාගත් ඇත හැර දැමු රථයක තිබී පරවියන්ට සවිකරනු ලබන මිනිත්තු 5ක කාල පමාවක් සහිතව ඡායාරූප ගත හැකි කැමරා සොයාගනු ලැබීය
එපමණක් නොව ඔවුන් විසින් පරවියන් පැසක බහාගෙන තැනින් තැනට රැගෙන යා හැකි ලෙස පුහුණු කරන ලද සුනකයන්ද සොයා ගත බවට වාර්තා වේ
තවද 1943 වාර්තා වී තෙබෙන ආකාරයට මිතුරු පාර්ශවය වූ ඇමරිකානු සංඥා බලකායද  මෙමෙ තාක්ෂණයට හුරුවීමේ වටිනාකම සහ ඉන් ලබාගත හැකි ප්‍රයෝජන සම්බන්ධව තේරුම් ගෙන සිට ඇත
දෙවන ලෝක යුද්ධ සමයේදී යුද්ධ පරවියන් යොදාගෙන සිදුකරන ඡායාරූපකරණය පෙරපාසල දක්වා ගිය බව සුපැහැදිලි කරුණකි
මීට හේතුව වුයේ එම පරවියන් ආශ්‍රයෙන් නිර්මාණය වූ සෙල්ලම් භාණ්ඩයි
1935 සිට මෙමෙ සෙල්ලම් භාණ්ඩ ඉලාස්ටෝලින් නම් වූ සමාගමක් යටතේ නිර්මාණය වූ බවට තොරතුරු ලැබී තිබෙන අතර
1918 වසරේ දී නිර්මාණය වූ සෙල්ලම් භාණ්ඩ සහ මේවා අතර රටාවක් ලෙස කාලනුරුපිව වෙනස් වූ නිල ඇඳුම් සෙල්ලම් භාණ්ඩයේද නවීකරණය වීමයි
මෙහි දැක්වෙන පරිඳි සමහර සෙල්ලම් භාණ්ඩ, ප්‍රමාණයට වඩා තරමක් විශාල කැමරාවක් සවිකර ඇති පරවියෙකු, අතින් මුදා හරින  සංඥා බලකායේ සොල්දාදුවෙකු සහ පරිවහන සුනකයෙකුගෙන් සමන්විත වී තිබීම දක්නට ලැබිණි
වෙවෙයි නගරයෙහි 'Muse suisse de l'appareil photographique' සිදු කල ගවේෂණ වලට ස්තුති වන්නට මෙමෙ කාලයේදී සිදුවූ පරවි කැමරා නිර්මාණය ගැන තොරතුරු අනාවරණය විය
එම දත්ත වලට අනුව ස්විස්ටර්ලන්තයේ වෝල්ඩේ නගරයෙහි විසූ ඔරලෝසු කාර්මිකයෙකු වූ ක්‍රිස්ටියන් ඒඩ්රියන් මයිකල් (1912 - 1980) මේ කාලය වන විට නියුබ්‍රොනර් මහතාගේ පරිදර්ශක කැමරාව වැඩිදියුණු කිරීමට පටන්ගෙන තිබිණි
1931  වනවිට ඔහුට ස්විස්ටර්ලන්තයේ හමුදාවේ පරවි සංදේශක සේවහි කටයුතු භාරව තිබුණු අතර 1933 වසර වන විට ඔහු ඉහත සඳහන් කැමරාව සම්බන්දයෙන් උනන්දුවක් දක්වන්නට විය
ඔහු එම කැමරාව මිලි මිලිමීටර් 16 ඡායාරූ පටලයකට නවීකරණය කල අතර ඔහු එය චිත්‍රපට කැමරාවක් දක්වා දියුණු කිරීමද සිදුකරන ලදී
ඡායාරූ පටලය දසුන් අතර මාරු වීමේදී සිදුවන්නාවූ පමාව පාලනය කෙරීමට යාන්ත්‍රණයක්ද මොහු විසින් නිර්මාණය කරන ලදී
මෙලෙස නිර්මාණය වූ මයිකල්ගේ කැමරාවෙහි බර ග්‍රෑම් 70ක් (අවුන්ස 2.5ක් ) පමණක් වූ අතර මුහුර්තයකය ඔරලෝසු යාන්ත්‍රනයකින් ක්‍රියාත්මක වූ ප්‍රථම කැමරාව මෙය වන්නට ඇතයි කියාද සැකකෙරේ
මයිකල් හට ඔහුගේ කැමරාව ස්විස්ටර්ලන්ත හමුදාවට අලවි කිරීමට සලසුඅමක් තිබුනද එය අසාර්ථක වූයේ එම කැමරා එම තත්වයෙන් නිෂ්පාදනය කිරීමට නිෂ්පාදකයෙකු සොයාගැනීමට නොහැකිවීම නිසාවෙනි
එබැවින් අවසානයේදී නිර්මාණය වූයේ ඉන් කැමරා 100ක් පමණකි
දෙවන ලෝක යුද්ධය පැතිරීමත් සමඟ මයිකල් විසින් පරවියන්ට ආවරණයක් සහ පරවියන් යොදාගෙන ඡායාරූ පටල සහ අම්පන්න රැගෙන යා හැකි රඳවනයක් නිර්මාණය කරන ලදී
2002 සහ 2007 වසරවල් අතරතුර ක්‍රිරිශ්ලීස් නම් සමාගමක් විසින් ලන්ඩන් නගරයේදී, ඔහුගේ (මයිකල්ගේ) කැමරා 3ක් වෙන්දිසි කල බවටද සනහන් වේ
වෙවෙයි නගරයෙහි 'Muse suisse de l'appareil photographique' සතුව මයිකල් විසින් ඔහුගේ කැමරාව නිර්මාණය කරන අවධියේ ගනු ලැබූ පර්යේෂණ ඡායාරූප 1000ක පමණ ප්‍රමාණයක් පවතී
මෙහිදී බොහොමයක් ඡායාරූප සඳහා භාවිතා කර තිබෙන්නේ මිලි මීටර් 16 ප්‍රමාණයේ ඇග්ෆා ඕතෝග්‍රැෆික් ඡායාරූ පටලයක් වන අතර අයි එස් ඕ (ISO) අගයහි වේගය 8/10 ක්ද, අනාවෘත හැඩහුරුව මිලිමීටර් 10 X මිලිමීටර් 34 ප්‍රමාණයේද විය
මෙහිදී ගනු ලැබූ ඡායාරූපයක් දෘවිශ්ට(දස ගුණයක්) විශාලනයට යොමු කිරීමට තරම් හොඳ තත්වයේ ඒවා විය
2007 වසරේ පැවති 'Des pigeons photographes
'ඡායාරූප ප්‍රදර්ශන අත් පොතෙහි, මෙමෙ ඡායාරූප, කවුළුවක සිට ගනු ලැබූ භූමියේ ඡායාරූප, මිනිස් දෘශ්ටි කෝණයට අනුව පොලවේ සිට හෝ උච්ච ස්ථාන වල සිට ගත ඡායාරූප , ගුවන් යානා ආශ්‍රයෙන් ගුවනේ සිට ගනු ලැබූ ඡායාරූප ලෙස වෙන් කර තිබූ අතර ගුවනේ සිට ඉතා උච්ච ස්ථානවල සිට ගනු ලැබූ ඡායාරූප නිසැක වශයෙන්ම ගුවන්යානයකින් මුදා හරින ලද පරවියන් විසින් ගන්න ලද ඒවා විය යුතු වන අතර මෙහි සාමාන්‍ය පරවි ඡායාරූපකරණයෙහි වූ ඡායාරූප සුළු ප්‍රමාණයක් පමණක් විය
දෙවන ලෝක යුද්ධයෙන් පසු 
දෙවන ලෝක යුද්ධයෙන් පසුව ඇමරිකානු මද්‍යම රහස් ඔත්තු සේවය (CIA) පරවියන් යොදාගෙන සිදුකරන්නාවූ ඔත්තු බැලීමේ කටයුතු සඳහා බැටරි බලයෙන් ක්‍රියාත්මක වන කැමරාවක් නිර්මාණය කල අතර එම කැමරාව මේ වනවිට CIA කෞතුකාගාරයෙහි තැම්පත් කර තිබේ
තවද වෙබ් අඩවියෙහි සඳහන් වන පරිඳි මෙමෙ කැමරාව පිලිබඳ තොරතුරු රහසිගතව පවතී
ස්විස්ටර්ලන්ත පුවත් වල දැක්වෙන ආකාරයට 1970 වසරේදී පරවියන් ගුවන් යානයක සිට මුදාහැරීමේදී භාවිතා වූ කැමරාව අසාර්ථක  වී ඇත
1978 වසරේදී ස්විස්ටර්ලන්ත සඟරාවක පල කල බ්‍රසීලයේ වීදියක ඡායාරූපය පරවියෙකු විසින් ගන්න ලද්දක් වන අතර එහිදී භාවිතා වූ යාන්ත්‍රනය ද්‍රාවික යාන්ත්‍රණයක් බවද සඳහන් වේ
එවකට කලාකාමියෙකු සහ සුරතල් සතුන් ඇති කරන්නෙකු වූ ආමෝස් ලටෙයර් විසින් 2002 සහ 2003 වසර වලදී සංකීර්ණ තාක්ෂණික ඡායාරූප පද්ධතියක් (APS) හා ඩිජිටල් කැමරා භාවිතයෙන් පරවි ඡායාරූපකරණයෙහි නියුතු වූ අතර එම ඡායාරූප ඔහු පෝලන්තයේ, ඕගොන් නගරයේ පැවති ඔහුගේ දේශනයකදීද භාවිතා කර තිබේ
2008 වසර වන විට පරවි ඡායාරූපකරණය චිත්‍රපට ජවනිකා වලද දක්නට හැකි විය
එනම් 2008 වසරේදී නිර්මාණය වූ ස්ලීපින් බියුටි නම් ආරෙන්ඩ් අගතා විසින් අද්යක්ෂණය කල චිත්‍රපටයේ කුමරා විසින් කුමරිය (ස්ලීපින් බියුටි) සොයා ගනු ලබන්නේ ඔහුගේ පරවියා විසින් ගනු ලබන ඡායාරූපයක් ආධාරයෙනි
1980 වර්ෂය වන විට ඉහල ප්‍රමිතියකින් යුතු රෙප්ලිකා ඩොප්ලර් ක්‍රීඩා කැමරා සුළු ප්‍රමාණයක් නිර්මාණය වූ අතර 1999 වසර වන විට ස්විස්ටර්ලන්තයේ වෙවේ හි පිහිටි කැමරා කෞතුකගාරයට ඉන් එකක් ලබාගැනීමටද හැකි විය
අද වන විට නව තාක්ෂය භාවිතයෙන් උසස් තත්වයේ චලිත රූප පටිගත කරගත හැකි මට්ටමට මෙමෙ ඡායාරූපකරණය දියුණුවී තිබේ
2004 වසරේදී බීබීසී රුපවාහිනියේ විකාශනය වූ ස්ටීව් ලෙනාර්ඩ් විසින් සිදු කල 'ඇනිමල් කැමරා ' (animal camera) නම්වූ වැඩසටහනකින් රාජාලියන්, උකුස්සන් ඇතුළු කුරුල්ලන්ට සවිකළ ක්ෂුද්‍ර කැමරා වල දර්ශන විකාශය විය
මෙහිදී ක්ෂුද්‍ර තරංග භාවිතයෙන් එම කැමරා වල දත්ත ළඟම පිගිටි ග්‍රාහකයකට සම්ප්‍රේෂණය කරගනු ලැබීය
මෙමෙ කැමරා  වල බර ග්‍රෑම් 28ක් (අවුන්ස 0.99) පමනක්  වූ අතර මේ කාලය වන විට චලිත රූප පරිගත කරන කැමරා  සමගම නිමවූ ක්ෂුද්‍ර ශ්‍රව්‍ය වාදකද පරවියන්ට සවිකිරීමට තරම් මෙමෙ තාක්ෂනය දියුණු විය
ගවේෂකයන් විසින් සඳහන් කරන ලද ආකාරයට ඔවුන් ඇල්බට්‍රොස් නම් පක්ෂියෙකුට සවිකළ කැමරාව සෑම තත්පර 30කට වරවක්ම ඡායාරූප ගැනීමේ හැකියවෙන් යුතුවිය
තවද මෙමෙ තාක්ෂනය පක්ෂීන්ට සීමා නොවී සුනඛයන් , පූසන් වැනි සතුන් හට කැමරා සවිකිරීමෙන්ද ප්‍රයෝජනයට ගනුලබයි
වැඩි විස්තර සඳහා

නියුබ්‍රොනර් පිළිබඳව

මයිකල් පිළිබඳව

බාහිර ඈඳුම් 

 A YouTube user "newpigeonguy" demonstrates application of the harness and several videos thus obtained
ශ්‍රී_ලංකා_එල්ලේ
 ශ්‍රී ලංකා එල්ලේ ක්‍රීඩාවේ විස්තර 
යක්කඩුව වීරගාමිණී එල්ලේ කණ්ඩායම
වර්ෂ 1958 පෙබරවාරි මස 04 වන දින රාගම හාලිවින්ග්ස් ක්‍රිඩා සමාජය සමගින් සිය මංගල එල්ලේ තරගය ආරම්භ කල යක්කඩුව වීර ගාමිණි එල්ලේ ක්‍රීඩා සමාජය අඛණ්ඩව මේ දක්වා යක්කඩුව,නිවන්දම යන ප්‍රදේශයන්හි එල්ලේ ක්‍රිඩාවට ලැදි මහජනතාවගේ සහයොගය මත එල්ලේ ක්ෂේතයේ ඒ ශ්‍රේණියේ කණ්ඩායමක් ලෙස දක්ෂතා පෙන්වමින් සිටි
ගණිතයෙහිදී, 1/2 + 1/4 + 1/8 + 1/16 +
යන අපරිමිත ශ්‍රේණිය යනු, ගුණෝත්තර ශ්‍රේණියක මූලික නිදසුනක් වන අතර , එය නිරපේක්ෂ ලෙසින් අභිසාරි වෙයි
එහි ඓක්‍යය වන්නේ
 යන්නයි
පාලින්දනුවර ප්‍රාදේශීය සභාවෙහි ප්‍රධානම නගරයයි
"ජීසස් ක්‍රයිස්ට් ඊස් රිස්න් ටුඩේ" යනු ක්‍රිස්තියානි  ගීතිකාවකි
14 වන සියවසෙහි බොහීමියානු  ලතින් කැරොල් ගීතයක් ලෙසින් ලියැවුනු එහි නම වූයේ  ලෙසිනි
එය පාස්කු ගීතිකාවක් වන අතර   ජේසුස් වහන්සේගේ  උත්ථානයට‍  අදාළ වෙමින් මතෙව් 28
6, ක්‍රියා 2
32, 1 පේදුරු 3
18 සහ එළිදරව්ව 1
17-18 පදනම් කොට රචනා කර ඇත
ඉතිහාසය 
"ජීසස් ක්‍රයිස්ට් ඊස් රිස්න් ටුඩේ", 14වන සියවසෙහිදී බොහීමියානු කැරොල් ගීතිකාවක් ලෙසින්,  පළමුව ලතින් භාෂාවෙන් ලියන ලද්දේ  "සුරේක්සිට් ක්‍රිස්තුස් හෝඩී" යන නම සහිතව, නොදන්නා රචකයෙක් විසින්,  මියුනික් සහ බ්‍රෙස්ලෝ නගරයන්හිදී   ලියැවුනු අත්පිටපත් ලෙසින් වෙයි
ලතින් භාෂාවෙන්, එහි පැදි එකොලහක් විය
ආශ්‍රිත

ක්‍රිස්තියානි ගීතිකා
පාස්කු ගීත
යුගදනවි බලාගාරය (කෙරවලපිටිය බලාගාරය) ශ්‍රී ලංකාවේ ඉදිකොට ඇති දෙවන විශාලතම විදුලි බලාගාරයයි